Balen aurkako txalekoetako Kevlarra eguzki-argitan egonkor izatea lortu dute - Diario de Noticias de Navarra\nBalen aurkako txalekoetako Kevlarra eguzki-argitan egonkor izatea lortu dute\nItxasne Azpitarte EHUko kimikariak zuzendu duen ikerketak hainbat erabilpenei bidea zabalduko die\nm. tolosa 10.02.2020 | 00:27\nItxasne Azpitarte ikerlaria.\nDonostia - Euskal Herriko Unibertsitatearen (UPV-EHU) eta CIC nanoGUNE zentroaren arteko ikerketa-lan batek erdietsi du altzairua bezain sendoa den Kevlarra, erresistentzia handiko polimeroa eta balen aurkako txalekoak edota segurtasun-arropa fabrikatzeko erabiltzen dena, egonkor mantentzea eguzkiaren argipean eta tenperatura altuetan.\nUPV-EHUk komunikatu batean jakinarazi duenez, kolpeei eta zulaketei erresistentzia dieten kasko zein pneumatikoak egiteko ere erabiltzen den material hori tamalez oso sentikorra omen da argi ultramorearen eta tenperatura altuen aurrean.\nIturri beraren arabera, hori hobe-tzeko estrategia erretxinaz eta oxido metalikoz estaltzea izan ohi da, baina horrek polimeroaren pisua handitzen du eta egonkortasuna kentzen dio.\nErrealitate horri konponbidea bilatzeko asmoz, Itxasne Azpitarte kimikariak Kevlarra beste material batekin hibridatzeari ekin zion, UPV-EHUko Labquimac laborategiarekin martxan jarritako ikerketan. Azpitartek Kevlar zuntzak hartu zituen matrize organiko gisa eta zink oxidoarekin hibridatu zituen; horrek argi ultramorearekiko sentikortasuna eta ezaugarri termikoak hobetu zituen, nahiz eta polimeroa "pixka bat ahulduta" geratu.\nBigarren fasean lortutako emai-tzak hobetzea izan zen helburua. Horretarako, zink oxidoa erabiltzen jarraitu zen infiltrazioa egiteko; eta estaldurarako, berriz, beste oxido metaliko bat erabili zuten, aluminio-oxidoa. Azpitarte doktoreak azaldu duenez, "argi ultramorearekiko sentikortasuna gainditu, tenperaturarekiko sentsibilitatea hobetu eta propietate mekanikoak ez galtzea lortu zuen konbinazio horrek".\nLortutako emaitza horiek material hibrido horientzako aplikazioen esparrua izugarri zabaltzen dute; adibidez, berez garbitzen diren ehun adimendunak ekoiztu daitezke.\n"Propietate fotokatalitikoei esker, esate baterako, berez garbitzen diren ehun adimendunak egin ahal izango dira: zikinkeria deskonposatuko bailitzateke eguzki-argipean jartzean. Eroankortasun elektrikoa oso erabilgarri litzateke gailu malguak gara-tzeko edo arropetan txertatzeko. Azken batean, bi materialen propietate probetxugarriak bat eginda, hala nola polimeroaren pisu arina eta elastikotasuna, eta oxido metalikoaren erresistentzia eta egonkortasun termiko zein kimikoa, material hibrido horientzako aplikazio ugari sortzeko atea parez pare zabaltzen da", amaitu du Azpitartek.\nZornotzarra Itxasne Azpitartek (Zornotza, 1991) UPV-EHUko Kimika Fakultateko Materialen Fisika Sailean defendatu du bere doktore-tesia; ikerketa-lana, berriz, CIC nanoGUNE ikerketa-zentroan egin du, bertako Mato Knez Nanomaterials ikerketa-taldeko buruaren zuzendaritzapean. Eta azkenik, UPV-EHUko Labquimac laborategiaren eta irlandar Tyndall institutuaren laguntza ere izan du.


Jaiak antolatzeko asanblada egin dute\nIzar Mendiguren Cosgaya 2017-06-05 07:29 Kultura Arakaldo\nUztailaren 14tik 16ra izango dira Arakaldoko festak.\nErredakzioa 2017-04-07 22:12 Euskara Arakaldo\nErredakzioa 2017-02-02 14:00 Politika Arakaldo\nArakaldoko Jaiek dantzaz bete dute herria\nErredakzioa 2016-07-20 09:10 Kultura Arakaldo\nIrrien lagunak, Garilak 26, BocaBeats, Xaibor eta Joxpa egongo dira Arakaldoko Jaietan\nErredakzioa 2016-07-11 19:47 Kultura Arakaldo\nDatorren ostiraletik (uztailak 15) igandera bitartean ospatuko dira Arakaldoko Jaiak. Herri txikia da Arakaldo, baina apurka apurka hazten doa. Antzeko zerbait gertatu da jaiekin: azken urteetan nabarmen egin dute gora, ekintza anitzez osatutako egitarauak medio.\nArakaldoko Udala 2016-06-30 07:56 Ekonomia\n"Iraneko jendea ez da hemen dagoenarekiko oso ezberdina"\nTxabi Alvarado Bañares 2016-04-10 23:16 Jendartea Arakaldo\nIranen lan egiten dago BIDART LARRAKOETXEA BETES (Arakaldo, 1992). Bertako bizimoduari buruz mintzatu da.\n"Kukutze Mendi klubaren bitartez herriko jendearen arteko harremanak estutu nahi ditugu"\nErredakzioa 2016-02-03 17:22 Arakaldo\nEDUARDO CASTRO BARADO (Arakaldo, 1977) Kukutze Mendi Taldeko sortzaileetariko bat da. Arakaldon abiatu duten egitasmoaren helburuak azaldu ditu.\nOstiralean Kukutze Mendi Taldea aurkeztu zenuten, sortu duzue jadanik?\nLau ibilbide aurkeztu dituzte, Arakaldoko ondare natural eta historikoa zabaltzeko\nErredakzioa 2016-02-03 12:28 Kultura Arakaldo "Arakaldo Sustraiak aurkitzen" ekimena jarri du martxan Arakaldoko Udalak. Horretarako herriko hainbat txokotatik igarotzen diren lau ibilbide diseinatu dituzte, eta seinaleak eta informazio panelak jarri dituzte horretarako. Lau bide horiekin herriko kulturaren eta naturaren ondarea ezagutzera ematea dute xede. Beste ibilbide bat ere aurkeztu dute, eskualdeko "Zuztarretik ahora" egitasmoaren bidez sortutako bideo batekin.\n4 ibilbide aurkeztuko dituzte gaur, paseatzeko eta Arakaldoko historia ezagutzeko\nErredakzioa 2016-01-29 08:00 Kultura Arakaldo\nArakaldoko Udalak, herriko historia, kultura eta natura ondarea ezagutarazteko asmoz zein naturan kirola egitea eta ohitura osasungarriak sustatzeko xedez ekin dio “Arakaldo Sustraiak Aurkitzen” egitasmoari. Gaur aurkeztuko dute 18:30ean udaletxean ekimena.\nOlentzero eta Mari Domingi Arakaldon\nErredakzioa 2015-12-28 11:10 Kultura Arakaldo\nArgazkiak: Jabi Asurmendi\n"AEK Arakaldora hurbildu arte Laudiora joaten ziren ikasleak"\nErredakzioa 2015-10-21 19:35 Arakaldo\nISAURA GAGO, MIGUEL ANGEL IBARRONDO, RAFAEL PEÑA, MARI CARMEN MEDINILLA, SONIA SEGUNDO eta JON NAVARRO dira Arakaldoko euskaltegiko ikasleak. Bizkaiko euskaltegi txikienaren kideak bere esperientzari buruz mintzatu dira.\nKorrikalariak zaldiari irabazi dio Arakaldoko Jaietan\nTxabi Alvarado Bañares 2015-07-23 12:32 Arakaldo Hainbat ekintza egin dira aurtengo Arakaldoko Jaietan, baina deigarrienetarikoa zaldi baten eta korrikalari arakaldoar baten arteko erronka izan da. Arakaldoko plazatik Untzueta mendira joan-etorria nork lehenago egin, horretan zetzan erronka.\nArakaldoko jaiak oso anitzak izan dira eta artzain txakur lehiaketa drag queenekin uztartu dituzte\nErredakzioa 2015-07-21 15:26 Arakaldo\nArakaldoko jaiak egitarau oso anitza anitza osatu dute eta asteburuan umeentzako ekintzak ez ezik -Irrien Lagunak- helduentzako hainbat ekimen antolatu dituzte. Horrela, drag queenen ikuskizunak tokiko artisauen eta artzain txakur lehiaketarekin uztartu dituzte.\nArgazkiak: Arakaldoko Jai Batzordea\nAsteartea 31 Min: 2


Saint-Martin-de-l'Arçon - Wikipedia, entziklopedia askea.\nJean-Pierre BERRAUD (2014-2020)\n43° 34′ 29″ N, 2° 59′ 00″ E / 43.574722222222°N,2.9833333333333°E / 43.574722222222; 2.9833333333333Koordenatuak: 43° 34′ 29″ N, 2° 59′ 00″ E / 43.574722222222°N,2.9833333333333°E / 43.574722222222; 2.9833333333333\nSaint-Martin-de-l'Arçon (frantsesez eta ofizialki: Saint-Martin-de-l'Arçon) Okzitaniako udalerri bat da. Administratiboki Frantziako Hérault departamenduan dago, Okzitania eskualdean. 2013an 144 biztanle zituen.\n2007an Saint-Martin-de-l'Arçon udalerrian erroldatutako biztanleak 144 ziren. Familiak 64 ziren, horien artean 24 pertsona bakarrekoak ziren (4 bakarrik bizi ziren gizonak eta 20 bakarrik bizi ziren emakumeak), 28 seme-alabarik gabeko familiak ziren eta 12 seme-alabak dituzten bikoteak ziren.\n2007an 137 etxebizitza zeuden, 68 familiaren etxebizitza nagusia ziren, 67 bigarren erresidentzia ziren eta 2 hutsik zeuden. 132 etxeak ziren eta 5 apartamentuak ziren. 68 etxebizitza nagusietatik 56 bere jabearen bizilekua ziren eta 12 alokairuan okupaturik zeuden; 5 etxek bi gela zituzten, 16 etxek hiru zituzten, 16 etxek lau zituzten eta 31 etxek bost zituzten. 46 etxek euren parking plaza propioa zuten azpian. 36 etxetan ibilgailu bat zegoen eta 27 etxetan bat baino gehiago zituzten.\nSaint-Martin-de-l'Arçon udalerriko biztanleria-piramidea 2009an .\n2007an lan egiteko adina zuten pertsonak 91 ziren, horien artean 58 aktiboak ziren eta 33 inaktiboak ziren. 58 pertsona aktiboetatik 47 lanean zeuden (28 gizon eta 19 emakume) eta 11 langabezian zeuden (3 gizon eta 8 emakume). 33 pertsona inaktiboetatik 13 erretiraturik zeuden, 6 ikasten zeuden eta 14 "bestelako inaktibo" gisa sailkaturik zeuden.\n2009an Saint-Martin-de-l'Arçon udalerrian 65 unitate fiskal zeuden, 139 pertsonek osaturik. Pertsona bakoitzeko diru-sarrera fiskalaren mediana urteko 16.437 euro zen.\n2007an zeuden 9 komertzioetatik, 1 erauzte enpresa zen, 4 eraikuntza enpresak ziren, 1 ibilgailuen saltze eta konpontze enpresa zen, 2 zerbitzu enpresak ziren eta 1 administrazio publikoko enpresa zen.\n2000. urtean Saint-Martin-de-l'Arçon udalerrian 10 nekazaritza-ustiategi zeuden, 40 hektarea erabiltzen.\nMons (2,2 km)\nColombières-sur-Orb (2,5 km)\nVieussan (3,7 km)\nSaint-Julien (3,8 km)\nRosis (5,4 km)\nOlargues (6,0 km)\nWikimedia Commonsen badira fitxategi gehiago, gai hau dutenak: Saint-Martin-de-l'Arçon\nOrriaren azken aldaketa: 18 uztaila 2016, 19:48.


Gasteizko Udalak eta Foru Aldundiak gizarte-zerbitzuen alorreko eskumenak eskualdatzeko akordioa sinatu dute « Prentsa oharrak\nGasteizko Udalak eta Foru Aldundiak gizarte-zerbitzuen alorreko eskumenak eskualdatzeko akordioa sinatu dute\nKategoriak: Prentsa oharrak — Etiketak: Peio López de Munain — Komunikazio Zerbitzua / Servicio de Comunicación — 1 abendua 2016 14:01\nRamiro González Arabako diputatu nagusiak eta Gorka Urtaran Gasteizko alkateak gaur izenpetu dute bi erakundeek gizarte zerbitzuen arloko eskumenak eskualdatzeko hartu duten erabakia. Ekitaldia Aldundiaren jauregian egin da eta haiekin batera izan dira Peio López de Munain Gizarte Politiken zinegotzia eta Marian Olabarrieta Gizarte Zerbitzuen Saileko foru diputatu berria.\nLankidetzako esparru hitzarmen horrek erantzuten dio abenduaren 26an indarrean jarriko den Prestazio eta Zerbitzuen Karteraren Dekretuari, uztailean onartu ondoren Arabako Lurralde Historikoko Gizarte Zerbitzuen Mapa, bien azken helburua baita gizarte zerbitzuen eskumenak antolatzea –zehaztea zeintzuk dagozkio udalari eta zeintzuk foru aldundiari– eta tresnak finkatzea bermatzeko prestazioetarako eskubidea eta horiek eraginkorrak direla.\nIldo horretan, hemendik aurrera Gasteizko Udalaren eskumenekoak izango dira zerbitzu hauek:\nEtxez etxeko laguntza. 2019an, udalak bere gain izango du hartuta mendekotasun arriskuan dauden eta mendekotasuneko 1., 2. eta 3. graduak dituzten pertsonen etxez etxeko laguntzaren eskumena, orain tarteko aldi bat izango den arren (2017-2018) ebazteko banakako espedienteen eta kontratazio espedientearen eskualdatzeri buruzko kontu guztiak; hortaz, Arabako Foru Aldundiak bere gain izango du behingoan 2. eta 3. mendekotasun gradua daukaten pertsonen etxez etxeko laguntzaren kudeaketa.\nZaintzaileentzako laguntza. Udalak bere gain hartzen ditu bi erakundeek ASCUDEAN mendeko pertsonen zaintzaileen elkartearekin izenpetuta dituzten lankidetza hitzarmenak.\nArabako Foru Aldundiak, berriz, hauen ardura izango du:\nAdineko mendeko pertsonen plazak San Prudentzio egoitzan. 2019an, Gizarte Ongizaterako Foru Erakundeak bere gain izango du hartuta San Prudentzio egoitzako 99 egoitza plazen, eguneko zentroko 40 plazen eta asteburuetako eguneko zentroko 40 plazen kudeaketa, mendeko egoeran dauden adinekoei begira guztiak. Arabako Foru Aldundiak aldi berean erreforma lanak egingo dituenez egoitzan 60 plaza berri sortzeko, erabaki dute sortzen diren gai tekniko, asistentzial eta giza baliabideei buruzkoak ebazteko izango dela 2017-2018 aldia. Tarte horretan, GOFEk kudeatuko du mendeko erabiltzaile berrien sarrera eta zerbitzu guztien kostua hartuko du bere gain; udalak, aldiz, zerbitzuen kudeaketari eta prestazioari eutsiko die.\nBabesgabetasun egoeran dauden haur eta nerabeentzako etxeak. GOFEk bere gain hartuko du hiru etxeen kudeaketa, guztira 30 plaza dituztenak, bai eta familia harrerarako udal programaren kostua eta haurren eta haien familien jarraipen teknikoa ere.\nGizartetik baztertuta bizi diren pertsonentzako egoitzak. Foru Aldundiak oso-osorik hartuko du bere gain Arabako Ihesaren Kontrako Herritarren Batzordearekin izenpetuta dagoen lankidetza hitzarmena, Besarkada Etxea zerbitzua kudeatzen duena.\nBerehalako Harrera Zentroa (BHZ), genero indarkeriaren biktima diren emakume eta seme-alabentzako. Arabako Foru Aldundiak bere gain hartuko du zentroa, 12 plaza dituena.\nArreta soziojuridiko eta psikosozialaren zerbitzua, emakumeei eta adingabeei egiten zaizkien tratu txar matxistak eta eraso sexualak direla eta. GOFEk bere gain hartuko du oso-osorik zerbitzu hori.\nGarraio egokituaren zerbitzua. Arabako Foru Aldundiak bere gain hartuko du oso-osorik taxibonua zerbitzua. Eskaerak jasotzeko prozesua urte amaieran hasten da; hortaz, udalak egingo du prozesu hori 2017ko ekitaldian, bai eta haiek ebatzi eta jakinarazpenak egin ere, GOFEk, berriz, gainerako prozesua kudeatuko baitu.\nGizarte Larrialdien Zerbitzua. Bi erakundeek erabaki dute mahai tekniko bat eratzea zerbitzu hori aztertzeko; aldi berean, egungo udal zerbitzuari eutsiko zaio eta erabaki da aldundiaren ekarpena, 2017rako, kostuaren % 50 izango dela.\nGorka Urtaran Gasteizko alkateak esan du erabakia historikoa dela “ahalbidetzen duelako gizarte zerbitzuak berrantolatzea eta egokitzea laster indarrean jarriko den Prestazio eta Zerbitzuen Karteraren Dekretuari”. “Erabaki honi esker, hobetu egingo dira erakunde arteko koordinazioa eta lankidetza gizarte beharrizanei erantzuteko orduan. Zerbitzuak berrantolatuko dira, bikoiztasunak ekidinez eta, garrantzitsuena dena, hutsuneak ekidinez esku hartze publikoan”, erantsi du.\nBere aldetik, Ramiro González Arabako diputatu nagusiak egiaztatu du berrantolaketa horren bidez erakundeen lehentasuna dela lortzea “arreta hobea Gasteizko gizarte zerbitzuen erabiltzaile guztientzako, errekuperazio bidean segitzeko horrela gizarte zerbitzuen lidergoan lurralde historiko guztian”.\nGasteizko Udalak eta Arabako Foru Aldundiak hitzarmenaren jarraipen batzorde bat izendatuko dute, erabakiak gainbegiratu eta haien burutzapenaren jarraipena egiteko ardura izango duena.


Gasteizko Mintzalaguna: EUSKAL HERRIKO MINTZA EGUNA, SANTURTZIN!!\nEUSKAL HERRIKO MINTZA EGUNA, SANTURTZIN!!\nBadator aurtengo Euskal Herriko Mintza Eguna! Ekainaren 2an ospatuko da Santurtzin. Egun osoko plana izango da, mintza-bazkaria tarteko eta jada izena emateko epea zabaldu da. EUSKAL HERRIKO MINTZA EGUNA\nNOIZ: Ekainak 2, larunbata\nNON: Santurtziko portuan\nEGITARAUA: 11:00 Harrera eta hamaiketakoa, portuan\nEuskal Herriko Mintza Eguna 2011, Elizondon\n... eta sorpresa gehiago! Bazkari txartelak erosteko:\nMenua 20 euroren truke: : Oilasko paella, txahal -masailak txanpiñoi eta patatak pariseko erara , postrea, kafea + erromeria .\nTxartelak eskuratzeko: mintzalagun@gmail.com helbidera mezu bat bidali maiatzaren 21a baino lehen, zure izen-abizenak, helbide elektronikoa eta telefonoa zehaztuz. Gure konfirmazio-erantzunaren ostean, Gasteizko Mintzalagunaren kontuan egin beharko duzu ordainketa.\nUmeentzako menua ere egongo da, 10€ .\nZeliako eta barazkijaleentzat menu berezia egongo da; nahi duenak hala eskatu dezake heldua edo haurra den argi zehaztuz. ADI!! Behin dirua sartuta, ez da itzulpenik egingo. Santurtzira lineako autobusean joango gara.\nIRTEERA: 9:00etan Gasteizko autobus geltokitik (Bilbon metroa hartuko dugu Santurtziraino)BUELTA: 19.00etan Bilboko autobus geltokitik (18:15ean Santurtzitik irtengo ginateke)


Lanen ondorioz, berandutzeak - Gipuzkoako Hitza\n2021, abenduak 03 Albisteak, Ekonomia, gipuzkoa, Gizartea 168\nFatima Fernandezek, esaterako, egunero hartu behar izaten du trena. Gehienetan, Urnietatik Donostiarako bidea egiten du, baina Donostiatik Tolosara joateko ere hartu izan du trena. Garraio publikoa erabiltzearen alde dagoela azaldu du Fernandezek, baina, dioenez, trena “askotan” iristen da berandu: “Ia egunero gertatzen zait: hamar bat minutu lehenago iristen naiz geltokira, eta ordu erdi gehiago egon behar izaten dut trenaren zain”.\nEta, trena berandutzeaz gain, trena abisurik gabe kendu izana ere gertatu izan zaiola azaldu du Fernandezek: “Noizbait gertatu izan zait, 20:30ean lantokitik atera, geltokira joan eta trena ez igarotzea”. Horrelakoetan, hurrengo trenaren zain gelditu behar izaten duela dio. “Ez zait itxarotea beste aukerarik geratzen”.\nLanera joateko edo beste norabait berandu ez iristeko, beraz, irtenbide bakarra ikusten du Fernandezek: “Hobekien datorkidan trena hartu beharrean, aurreko trena hartzen dut gehienetan, inora berandu ez iristeko”. Hala ere, garraio publikoaren aldeko bezeroa den heinean, “zerbitzu on bat” edukitzea gustatuko litzaiokeela defendatu du Fernandezek.\n“Hurrengo geltokia: Andoain erdia”, egin die abisu treneko bozgorailuak bidaiariei. Batzuk musika entzungailuak belarrietatik kendu, bildu, poltsikoan gorde eta alboko eserlekuan utzitako motxila bizkarrean jarrita jaitsi dira trenetik. Beste batzuk, aldiz, bertan igo dira. Astelehenetik ostiralera egunero hartzen du trena Marina Gomezek. Izan ere, Legazpitik Andoainerako eta Andoaindik Legazpirako bidea egin behar izaten du beti. Bi urte dira bide hori egiten duela, eta bat dator Fernandezekin. Gomez ere “haserre” dago Renferen zerbitzuarekin. “Izan ere, egunero badago zerbait”, azaldu du. Tren geltokira joaten denean, “askotan”, aurreikusitakoa baino denbora gehiago itxaron behar izaten duela-eta kexu da Gomez: “Trena iristeko pare bat minutu falta denean, bozgorailuetatik esaten dute trena ez dela pasatuko”.\nAndoainen ari da ikasten Gomez, eta trenak berandutzeagatik, “batzuetan”, klasera berandu iritsi behar izan duela azaldu du: “Trena ez datorrenean, askotan, hurrengo trenari itxaron behar izaten diot”.\nRenfeko Komunikazio arduradun Alvaro Etxanizek ez du ukatu tren batzuk behar baino beranduago iristen ari direla. Are gehiago, ados dago bidaiarien kexekin. Atzerapenak trenbidean egiten ari diren lanei dagozkiela argitu du Etxanizek: “Egia da obretan aldaketak izan ditugula; esaterako, seinale berriak Errenterian; obrak Donostiako geltokian; Iztuetako biaduktuko obrak… Horien eraginez, tren batzuk kendu behar izan ditugu, atzerapen handiak izan dira, eta traba handiak eragin dizkiete gure langileei eta bidaiariei”.\nAdif enpresa hirugarren erraila ezartzeko lanak egiten ari da Irun eta Astigarraga artean, euskal trenbide sarea Europako trenbide zabalerara egokitzeko. Hirugarren erraila eraikitzeak ere “atzerapenen bat” eragin du trenei dagokienez. Adifeko komunikazio arduradun Amaya Lezamak argitu duenez, obra hori egiteko Astigarraga-Irun ibilbidean zeuden tuneletako galiboa handitu behar izan dute. Horretarako, makina bat erabiltzen da, trenaren erabilera ahalbidetzen duena, baina trenbide bakarrean. Lezamaren hitzetan, horrek murriztu egin du Irun eta Lezo arteko trenen zerbitzua.\nMurrizketen jakitun dira Renfe eta Adif enpresak, beraz. Baina, Lezamak gaineratu nahi izan du obra guztiek sortzen dituztela eragozpenak: “Obrek eragiten dituzten arazoak eta sor daitezkeen eragozpenak uler ditzakegun arren, lan horiek ezin dira bestela egin. Hobetzeko eta aurrera egiteko, obrak egin behar dira”.\nEtxanizek “ulergarritzat” jo ditu hirugarren errailaren, Donostiako geltoki berriaren eta Abiadura Handiko Trenaren obrek eragin dituzten gorabeherak: “Alde horretatik, ulergarria da azpiegitura obra handiek aldaketak eta eragozpenak eragitea aldirietako zerbitzuak eskaintzeko garaian”.\nEtxanizen hitzetan, lau urte igaro dira trenen atzerapenen arazoa hasi zenetik. Baina, hala ere, nabarmendu nahi izan du “hamar bat egun” badirela trenak “inolako atzerapenik gabe” dabiltzala: “Oro har, obrak egitean izandako ustekabeko gorabeherek eragin dituzte atzerapen horiek guztiak, eta 2017ko udatik jasaten ari garen arazoa da hori, gainera. Baina azken egun hauetan obretan ondo aritu direla esan beharra daukagu, gorabeherarik gabe, eta, beraz, ez dugu izan ia atzerapenik”. Gehitu nahi izan du, gainera, aurtengo urtarriletik urrira 3,9 milioi bidaiari pasatxok erabili dituztela aldiriko trenak Gipuzkoan; hau da, iaz baino %15,5 gehiagok: “Pandemia hasi aurreko bidaiari kopurura itzultzen ari gara pixkanaka”.\nIritsi da trena Villabona-Zizurkil geltokira. Gainontzeko geldialdietan bezala, trenera igo eta trenetik jaitsi da jendea, norbere gauzak hartuta. Geltoki horretan jaitsi da Maddi Etxebeste ere. Trena “oso gutxitan” erabiltzen duela aitortu du Etxebestek, “bikotekideari bisita egiteko baino ez”. Donostiatik Villabona-Amasarako bidea egiten du halakoetan: “Berehala iristen naiz; Donostian hartzen dut trena, eta hogei bat minutuan iristen naiz Villabonara”.\n“Erosoa eta azkarra”; hala definitu du Etxebestek trena. Aitortu du aurtengo udan gehiagotan erabili duela tren zerbitzu hori, eta noizbait gertatu izan zaiola, aurrez abisurik jaso gabe, trena berandu iristea: “Behin, gaueko azken trena hartu behar nuen, eta, ez zetorrela ikusita, larritu egin nintzen, baina, azkenean, behar baino hamabost bat minutu geroago iritsi zen geltokira”.\nHala eta guztiz ere, adierazi du, Fernandezi eta Gomezi ez bezala, ez zaiola inoiz gertatu hartu behar zuen trena kendu izana: “Egia da trenen bat berandu iritsi izan zaidala, baina inoiz ez dut gelditu behar izan hurrengo trenaren zain”. Azaldu duenez, trenak berandu Donostiako geltokian hartu behar izan duenetan iritsi izan zaizkio gehienbat: “Villabonan hartu behar izan dudanetan, aldiz, ez dut gogoan inoiz arazorik izan dudanik”.\nAtzerapen horiek, batez ere, udan gertatu izan zaizkiola gaineratu du Etxebestek, baina trena hartu duen azken aldietan beti “iritsi behar zuen orduan” iritsi izan dela aitortu du: “Egin ditudan azken tren bidaietan ez da izan inolako atzerapenik, puntual iritsi izan da beti”.\nEtxebesteren hitzak bere eginda, Etxanizek gehitu nahi izan du eguraldi txarraren ondorioz gertatu dela azken hamar egunotan izan den atzerapen bakarra; ez, ordea, obren eraginez. Hain zuzen, horixe bera nabarmendu nahi izan du Adifeko komunikazio arduradun Lezamak ere: “Izandako gorabehera guztiak ezin zaizkie leporatu obrei. Arrazoi asko daude trenak berandutzeko eta murrizketen arazoak gertatzeko, eta azpiegituren matxurak eta baldintza klimatikoak daude atzerapen horien artean”.\n12:15 markatzen du treneko ordularian. “Hurrengo geltokia: Zumarraga”, entzun da trenean. Iritsi da bere helmugara; zegokion orduan, gainera.


Lakaritarrak – Lakari\nTokiko elikagaien eta elikagai agroekologikoen erosketarako eta aholkularitzarako zein heziketarako zerbitzuak garatzen dituen 5 emakumez osatutako kooperatiba gara.\n2015eko urriaren 29an zabaldu genituen gure ateak. Ordutik gure bizi-proiektua eraikitzen aritu gara, txikitasunetik, pausoz-pauso, eta Ekonomia Sozial Eraldatzailean, Olatukoopeko gainontzeko kideekin batera.\nArgi genuen egungo elikadura- eta nekazaritza-ereduen atzean enpresa handien interes ugari daudela, eta horiek direla azken finean non eta nola jan behar dugun erabakitzen dutenak. Gure elikagaiak nola ekoitzi, eta nola merkaturatu ebazten dutenak. Egoera honi aurre egiteko, han-hemenka, gero eta pertsona gehiagok interesa du sasoian sasoiko eta bertako produktuak kontsumitzean, ingurugiroa zaintzean, osasuntsu elikatzean, tokiko ekonomia eta lanpostu duinak eta iraunkorrak sortzean, eta sortzen diren hondakinak eta erabiltzen den energia kudeatzeko modu arduratsuetan.\nEkimen horiek guztiek, gainera, tokiko garapenean eta inguru hurbilenean eragin sozial positiboa sortzea lortu dute. Nola? Bada, nekazari eta ekoizleen ogibidean lagunduz, kontsumitzailearen eta laborariaren arteko merkaturatze-bide berriak eraikiz, bi aldeentzat egokiak diren prezioak adostuz, jaten duguna kalitatezkoa dela bermatuz, bertako elikagaien kontsumoa handitzen duten heinean lanpostuak sortuz, kontsumo arduratsuaren esanahia eta indarra gizarteratuz eta ekimen ezberdinen arteko lankidetza-proiektuak elkarlanean antolatuz.\nPertsona ugarik hartu duzue parte gure komunitatean, eta eskerrak ematea besterik ez zaigu geratzen. Halere, egungo kontsumo- zein elikadura-ereduari alternatibak eskaintzeko lan handia dago egiteko oraindik. Horregatik, gurekin batera, txikitasunetik, eraldaketara batzeko gonbita luzatu nahi dizuegu. Lakari baietz esatea baita izan ginenari, garenari eta izango garenari; baietz esatea eraldaketari!\nLeire Epelde Azkue\nKimikaria eta elikagaien zientzian ikerketan aritua. Orain Lakarin sukaldean buru-belarri nabil, Zarauzko eta eskualdeko herritarrei bertako elikagai freskoak, osasuntsuak eta jasangarriak prezio duinean eskaintzeko.\nIzaskun Sagartzazu Aizpurua\nDietista-nutrizionista eta elikagaien teknologoa. Lakarin dendan zein sukaldean aritzen naiz, erosketa-esperientzia pertsonalagoa eta etikoagoa eskainiz, eta egungo elikagai-industriaren xahubideari aurre egiteko.\nMiren Prieto Lopez\nNekazal-ingeniaria eta landa-eremuari buruzko heziketa-jardueran aritutakoa. Lakarin dendan zein aholkularitza-zerbitzuak eskaintzen nabil, kontsumitzaileen beharrei, modu jasangarrian erantzungo dien nekazal ekoizpenaren inguruko ezagutza gizarteratuz.\nBiologoa eta agroekologian espezializatua. Elikagaien eraldaketako kalitate-kontrolean aritua. Lakarin elikadura zein ekintzailetza sozialeko aholkularitzan murgildua. Ekonomia Sozial Eraldatzailean oinarritutako proiektu eta ekonomia-eredu berri bat sustatzea da nire helburua.\nAinhoa Etxebarria Lekuona\nTurismoan eta haur hezkuntzan graduatua. Eskola jantoki, kultur-etxe eta katerin alorrean aritua. Lakarin dendan aurkituko nauzue, beti izan baita nire nahia elikadura osasungarrian lan egitea tokiko eta garaiko elikagaiekin.\nEkonomia Sozial Eraldatzailean jarduten dugun enpresa, elkarte, erakunde eta kooperatibek osatzen dugu OlatuKoop sarea.\nHirugarren sektoreko proiektuak finantzatzen ditugu, eta ekonomia soziala eta solidarioan laguntzen dugu, gardentasuna, parte-hartzea eta demokrazia oinarri hartuta.\nGoiEner-ek subiranotasun energetikoa berreskuratu nahi du eta bide horretan gure alea jartzeko kooperatibako kontsumitzaile-bazkideak gara.\nTokiko elikadura-sistema iraunkor baten alde lanean dihadugu Euskal Herriko beste hamaika proiekturekin batera Agrosarean.\nZarauzko dendarien elkarteko kide gara.


Mugikortasuna bultzatuko du Basaurik hilaren 21etik 28ra - Deia\nMugikortasuna bultzatuko du Basaurik hilaren 21etik 28ra\nMugikortasunaren Europako Astea bizikletaz eta oinez ospatuko da bi jarduera desberdinekin\nBasauri - Mugikortasunaren aldeko apostua egin du Basaurik. Aurten ere, irailaren 21etik 28ra, Mugikortasunaren Europako Astea ospatuko da herrian. Bizikeltaz eta oinez egiteko jarduerak prestatu dira zentzu honetan. Arizko Txirrindulari-tza Elkarteak Udalaren lagun-tzarekin antolatutako Bizikleta Martxa da hauetako bat. Oinezko ibilbide gidatu bat ere antolatu da. Gainera, "aipatutako jarduera bi horietako edozeinetan parte hartzean, Garmin markako 3 erlojuren zozketan sartzeko aukera izango da", diote Udaletxetik.\nOinezko ibilbide gidatua irailaren 21ean izango da, San Migeleko Taberna Nagusitik abiatuko da 10:00etan, eta, Finagatik, landa-auzoetatik, Malmasinetik eta Ugaotxatik igaro ostean, abiapuntura itzuliko da. Bizikleta Martxa irailaren 22an izango da: 11:00etan hasiko da Arizgoitiko plazatik hilaren 22an.\nBeste alde batetik, "Udalak plastikoa gutxitzeko abiarazitako estrategiari jarraituta, hornidura ogitarako poltsa berrerabilgarri batean banatuko da egun horretan", diote. Horrela, "jardueran erabilera bakarreko plastikozko poltsak gutxitzeaz gain", kontzientziatzeko ere balio izango du. - I. Ugarte


Basque Country ala Basqueland - Sustatu.eus - Teknologia albisteak\nBasque Country ala Basqueland\n2014-12-25 : 23:03\nGure nazioaren izena gero eta gehiago ikusten dugu gaur egun munduan zehar, modu batera edo bestera gero eta sarriagotan munduratu behar garelako.\nBaina zein modutan deitu digute iraganean? Estrabon geografo greziarrak Baskoiak aipatu zituen. Historialari erromatarren artean, Tito Libiok eta Plinio Zaharrak "Vasconum Ager" eta "Saltus Vasconum" aipatu zituzten Baskoien lurralde eremuan. Gure aroko IV. gizaldiaren hasieran Vasconia hitza agertzen da lehen aldiz Nola-ko Paulinoren gutun batean. Gizaldi batzuk geroago Saint Severko beatoak 1060. urtean, T/O bezalako mapa baten, Wasconia izenarekin kokatzen du Antso III.a Nagusiaren Iruñako Erresuma, beste Europako nazioen artean.\nGeroago, Iruñako Erresuma, Nafarroako Erresuma bihurtuko da, eta urteak zehar izen hori agertuko da Kartografia zabal batean.\nErrenazimentu garaian, "Navarre" aipatzen da ingelesez William Shakespeare-ren "Love's Labour's Lost" izenburuko komedian. Garai horretan ere, "heuscal herria" izena agertzen da Ioannes Leizarragaren Testamentu Berrian, eta "Eusquel Erria" Joan Perez Lazarragaren eskuizkribuan.\nGaur egun Euskal Herria da askotan erabiltzen dan izena, eta onartzen badugu kontzeptu etno-kultural-linguistiko hori herri hau aipatzeko, garrantzi handia dauka itzulpen zuzena egitea, gehien erabiltzen diren hizkuntzetara.\nHasteko, Euskal Herriaren ingelesezko izenari buruz gogoeta egin beharko genuke. Gaur egun, munduan, gutxi gorabehera, 250 estatu daude, eta horietako batek ere ez du "country" hitza izenaren barruan. Eta guk "country" hori erabili behar al dugu? Ala badira beste aukera batzuk?\nAdibidez, Euskal Herriko lur eremua hobeto adierazteko, agian, "land" hitza erabiltzea egokiagoa litzateke, herrialde askok egiten duten moduan: Finland, Greenland, Iceland, Ireland, Netherlands, Poland, Switzerland eta abar.\nIzen hauetako batzuen -land atzizkia Germaniako nazionalismo erromantikoaren garaiko eragina izan zen XIX. mendean, hizkuntza germanikoetatik hartutakoa. Beste batzuk zaharragoak ei dira: Holanda, Islandia, Groenlandia… baina seguruenik hasierako jatorria berdina izan daiteke guztientzat.\nGai horretan, luze-zabal azter genezake land horrek euskal jatorria duen ala ez, Euskal Herriko eta euskera hitz egin zen lurraldeetan erabat zabaldutako toponimoa delako. Akaso, egungo euskeraren arbasoa Europa mendebaldetik zabaldua zegoen garaiko oihartzuna dugu, Theo Vennemann hizkuntzalari alemaniarrak dioen hizkuntza baskonikoen garaikoa. Edo Felix Zubiagak dioen moduan, beste herri askori geuk doan eman diogun izena, geure herriari ukatzea ez litzateke oso egokia izango.\nArrazoi horien guztiengatik, -land(a) atzizki hori, gure uste apalean, country baino egokiagoa da, alegia. Hobe genuke Euskal Herria ingelesez aipatzerakoan Basqueland hitza erabiltzea Basque Country alde batean utzita.\nJon Gorriño Arriaga\n(argazkia: Liebenako dohatsuaren mapan Akitania, Baskonia (UUasconia), Galizia, Lusitania agertzen dira)


ZERO ZABOR, BURUHA ETA BIHOTZA | AMS Mundu Solidarioa\n← Urriak 13ko Ostiralean\nAzaroak 23an →\nZERO ZABOR, BURUHA ETA BIHOTZA\nPublicado el 24/11/2017 por amsmundusolidarioa\nGipuzkoan, 322.000 tona hiri hondakin sortu ziren 2016.urtean (batazbeste 438 kg biztanleko, hau da, 1,2 kg pertsona eta eguneko) gizartearen kontsumo mailaren adierazgarri. Hondakin kopuru ikaragarri honetatik, gaika jaso zen kopurua 162.000 tona izan zen, beraz, erdia baino zerbati gehiago, % 50,2.\nGipuzkoan gaikako bilketa boluntarioa izan da, kalean jarritako edukiontzien bitartez, non, sentsibilizazio kanpainei esker, birziklatze tasa pixkanaka pixkanaka handitzen joan den, baina baita gelditu ere, azken urteetan tasa horrek ez baitzuen hobekuntzarik eduki. Duela sei urte, soilik sortutako hondakinen % 30a jasotzen zen gaika eta lau zabortegi publikoek ehundaka zabor jasotzen jarraitzen zuten.\nGipuzkoa moduko lurralde txiki batean hiru erraustegi eraikitzeko planifikazioak gizarte erantzuna eta kontzientzia aldaketa ekarri zituen, gehienbat, erraustegia eraikitzeko kokalekuaren inguruko herrietan. Aurrerago, erraustegi bakarra egitea erabaki zuten, ez baitzegoen nahikoa zabor hirurei elikatzeko. Erraustegi honen kokalekua aldatuz zihoan, jendeartearen erantzunak eragina zuelako eta talde politikoen arteko akordioak falta zirelako. Azkenik, politikoen iritzi aldaketa batzuengatik, arrazoitu gabe daudenak oraindik gaur egun, Zubietan (Donostia) egitea erabaki zen.\nUsurbil izan zen atez ateko zabor bilketa sistema jarri zuen lehen herria 2009ko martxoan, 6.000 biztanle baino gutxiagoko herria, Zubietatik gertu dagoena. Horrretarako, Mallorca, Italia eta Kataluinara bidaiatu zuten eta gaikako bilketa mota ezberdinak ezagutu zituzten. Hilabete bakar batean erakutsi zuten gaikako bilketa hirukoiztu egin zitekeela, eta % 28tik % 82ra pasa.\nOndoren, Hernani (19.000 biztanle), Oiartzun (10.000 biztanle) eta Antzuola (2.000 biztanle) batu ziren. Lau herri hauek erakutsi zuten, borondate politikoa edukita, hondakinen kudeaketa eraginkorra izan zitekeela, jasangarria ekonomiko eta ekologikoki, eta lurraldea hipotekatuko zuten azpiegitura kutsatzailerik gabekoa. 2011-2015 legealdian beste 45 herri batu ziren bilketa sistema aldatzera.\nGipuzkoarentzat proiektatutako eta esleitutako erraustegia 260.000 tona zabor erretzeko pentsatua zegoen, gainera, linea bat gehiago gehitzeko aukerarekin, 320.000 tona arte. Baina 2015.urtetik aurrera, errealitatea aldatu egin da; ezabatzera bideratutako hondakin kopurua gutxitzen joan denez, ez da egongo nahikoa hondakin eraikitzen diharduten erreustegiari jaten emateko. Hala ere, erraustegiaren lanek aurrera dihardute.\nGipuzkoako batazbesteko gaikako bilketa % 44ra iristen bada ere, mankomunitate batzuetan % 75koa da. Debagoiena da horren adibidea, zeinek lurraldeko indizerik onena lortu duen (% 79,64) atez ateko sistemagatik eta txip bidez kontrolatutako edukiontzien sistemagatik.\nBirziklatze tasek orokorrean hobera egin badute ere, oraindik ere, hondakinen gaian asko dago egiteko, batez ere hondakinen sorreran eta berrerabilpenean.


HABE IKASBIL: Nerabeak eta sexu-heziketa\nNerabeak eta sexu-heziketa\nItxuraz egun inoiz baino informazio gehiago dute nerabeek sexua eta harremanei buruz.\nBaina benetan heziketa egokia jasotzen dute berdintasunean oinarritzen diren harremanak izateko?\nMezularia saioan, Olatz Berasategi sexologoa aritu da gaia aztertzen. Eta nerabeei ere galdera egin diete beraien ikuspuntuaren berri eman eta nolako sexu-heziketa jasotzen ote duten ezagutzeko.\nESATARIA.- Gure seme-alaben sexu-hezkuntza eraginkorra izaten al da? Nerabeek ba al dakite jakin behar dutena sexuaren inguruan, berdintasunean harremanak izateko prest ote daude? Sexuaz sekula baino informazio gehiago dagoen garaian, nerabeen belaunaldiak berdintasunezko sexu-harremanetarako hezitzen ari ote den, ote garen. Alegia, eskolan behar bezala, etxean behar adina garrantzia ematen ari ote garen jazarpen-harreman hauei, saihesten lagunduko duten hezkuntzari. Gurasoek hitz egiten dute seme-alabekin sexuaz? Kalera irten dugu eta nerabeei galdera egin diegu:\nMUTILA.- Egixa (egia) esan behar bada ez zait gustatu izan amakin (amarekin) eta gai hauetaz hitz egitea. Ez dakik lotsa-puntu hori ematen diten (didan) edo…\nNESKA .- Lotsa edo horrela, baina adibidez, nire ahizparekin gai hori ondo eramaten dut, baina eske, aita eta amarekin ez zait ateratzen.\nMUTILA.- Da gai bat ba beti saihesten ein detena eta ezin detena (egin dudana eta ezin dudana), normalidade batean hitz egin.\nNESKA. - ESO egiten nengoenean, adibidez, eduki genuen, en plan, sexualitate-tailerra, baina ordu gutxi. O sea, ez da gauza bat asko lantzen dena ere.\nMUTILA .- Honbre, lagunekin ba, erraz, eta gai natural bat bezala hartzen dugu behintzat eta…\nNESKA. - Internet beti dago, baina bestela ere igual gurasoak, edo anaia-arrebak hor ere bai, como que, lagundu bezala egiten dutela, igual informazio pixka bat eman…\nESATARIA. -Mikel Yarzak ekarri dizkigu testigantza hauek kaletik, eta gazteei galdetuta ba ez dirudi eskolaren bizkar utzi dezakegun irakaskuntza hori, bai edo ez; etxean nonbait ez da asko hitz egiten. Zuk… klase barrura sartzen zara, zuk nerabeekin zuzeneko harremana izaten duzu, beraiekin lantzen duzu sexuaren hezkuntza. Beraiek zer esaten dute? Zurekin berdin jokatzen dute, gurasoekin bezala? Edo zure aurrean gauzak beste nolabait kontatzen dituzte?\nADITUA.- Beno, nik uste dut gurekin, nirekin edo gurekin desberdin jokatzen dutela, baina agian jakin beharko genuke zer den nerabe izatea? Ez dut esan nahi komunikazioa ez denik landu behar etxean; komunikazioa oso garrantzitsua da. Nik uste dut gainera, komunikazioa lantzen dugunean, hasieratik, ez da nerabezarora iristen garenean. Eta ulertu behar dugula nerabezaroan badela, normala, nerabeak gai hauek ez tratatzea etxean, ez? Esan nahi dut: nerabezaroa ba da momentu bat non lagunak sartzen diren jokoan, lagunak oso garrantzitsuak diren…\nESATARIA.- Berdintasunaren kezka hori badaukate nerabeek?\nADITUA.- Berdin, harremanen berdintasuna baino gehiago hor badago… harremanak, ez? Nik esaten dut: tratu onak eta sexuen hezkuntza. Badute kezka; hau da, neskek eta mutilek badute kezka beraien arteko harremanez. Beraiek ari dira, hasi dira momentu horretan elkarri begiratzen, eta hasi dira ligatzen. Orduan badago, berdintasuna, ez dakit berdintasuna kezka den. Baina harremanak badira kezka. Hortik abiatuta, agian da landu behar duguna, ez? Beraien kezka zein da? Beraiek ligatu nahi dute, ligoteo horretan tresnak behar dituzte, komunikazio-tresnak eta hortik, agian da jorratu behar duguna, zer den tratu ona, zer den berdintasuna.\nZer dakite nerabeek sexuari buruz?\nGaur egun era guztietako informazioa aurki daiteke sexuarekin lotutako gaiei buruz, baina aditu askok diotenez sexu-heziketan dago hutsunerik handiena, eta zer esanik ez, nerabe eta gazteen kasuan. Horien zalantzak argitu eta informazio-hutsuneak osatzeko jaio zen "Muxu goxo" elkartea.\nSexu-harremanak lehenengoz, batez beste, 16 urterekin izaten dituzte gazteek\nEmakumezkoek, orokorrean, maitemindu direlako izaten dituzte sexu-harremanak. Gizonezkoek, ostera, esperientzia hori probatzeko beharra sentitzen dutelako.\nEllkarte berria jaio da: "Muxu goxo"\nInformazio asko badago ere, gazte eta nerabeek zalantza asko dituzte sexuarekin lotura duten kontu askori buruz. Horrelako zalantzak argitzeko asmoz sortu da duela gutxi "Muxu goxo". Baina zer da Muxu goxo? Eta zer zerbitzu eskaintzen dituzte?\nNumber of visits: 8715


Ermitaberri Ikastetxe Publikoa – 19 orrialdea\n“Euskera, entra un idioma en casa” hitzaldia\n2018-01-19 por Ermitaberri Ikastetxe Publikoa\nBurlatako Udaleko Euskara Zerbitzuaren eskutik, ondoko hitzaldia antolatu dugu. Paula Kasares, soziolinguista eta NUP-eko irakaslea, gurekin izango … [Irakurtzen jarraitu...] Honako honen gainekoa: “Euskera, entra un idioma en casa” hitzaldia\n3. Skolae Jardunaldia\n2018-01-15 por Ermitaberri Ikastetxe Publikoa\nSKOLAE proiektua oinarri dituen lau ikaskuntzen hausnartzeko, bigarren saiora gonbidatu nahi zaituztegu. Saio hau, lehenengo saioaren jarraipena dela, … [Irakurtzen jarraitu...] Honako honen gainekoa: 3. Skolae Jardunaldia\nOlentzero eta Mari Domingi 2017 – Bideo eta argazkiak\nAurten ere Olentzero eta Mari Domingiren bisita jaso dugu. Hona hemen gure harrera hunkigarria:https://www.youtube.com/watch?v=8GMZQrOBbs0 Burlatan … [Irakurtzen jarraitu...] Honako honen gainekoa: Olentzero eta Mari Domingi 2017 – Bideo eta argazkiak\nOlentzero-Mari Domingi 2017 – Egitaraua\n2017-12-18 por Ermitaberri Ikastetxe Publikoa\nDakizuenez, datorren ostiralean, abenduaren 22a, Olentzero eta Mari Domingiren etorrera ospatuko dugu. Ondoren, egun horretako egitaraua ikus … [Irakurtzen jarraitu...] Honako honen gainekoa: Olentzero-Mari Domingi 2017 – Egitaraua\n2. Skolae Jardunaldia\nErmitaberri SKOLAE proiektuan parte hartzen ari da, Hezkuntzak ikastetxeetan berdintasuna txertatzeko sustatu duen esperientzian. Hartara, gustatuko … [Irakurtzen jarraitu...] Honako honen gainekoa: 2. Skolae Jardunaldia\nXaloa Telebistako "Haurrak" saiorako 2017ko urriaren 17an egin genuen grabaketa aurkezten dizuegu. Ermitaberriko Lehen Hezkuntzako 2. mailako haurrek … [Irakurtzen jarraitu...] Honako honen gainekoa: “Haurrak” – Xaloa Telebista\nHezkidetza proiektua (12)\nErmitaberriko Inauteriak 2020 – Burlatako Martingalaren argazkiak\nErratza tailerra Haur Hezkuntzan\nErmitaberriko Inauteriak 2020: Burlatako Martingalaren egitaraua


Irekia Eusko Jaurlaritza - Gobierno Vasco :: Dekretua, Kanpo-desfibriladore automatiko eta erdiautomatikoen ezarpena eta erabilera arautzen dituena, eta haiek osasun-esparrutik kanpoko erabilera publikoko gune jakin batzuetan jartzea beharrezkoa dela xedatzen duena. (2015-01-27(e)ko Kontseiluan hartutako erabakiaren laburpena)\nDekretua, Kanpo-desfibriladore automatiko eta …\nEUSKADIK OSASUN ARLOTIK KANPOKO ERABILERA PUBLIKOKO ESPAZIO JAKIN BATZUETAN DESFIBRILADOREAK IPINI BEHARRA ONARTU DU\nGobernu-kontseiluak, Osasun Sailak proposatuta, dekretu berri bat onartu du gaur kanpoko desfibriladore automatikoak eta erdi automatikoak ipintzea eta erabiltzea arautzeko eta osasun arlotik kanpoko erabilera publikoko espazio jakin batzuetan horiek nahitaez ipini beharra xedatzeko.\nBesteak beste, desfibriladoreen erabilerari buruzko lehen araudiak onartu zirenetik pilatutako esperientziak (16/2005 Dekretua eta 8/2007 Dekretua), gaur egun dagoen ebidentzia zientifikoak eta bat-bateko heriotzaren arazoaren aurrean gizartean dagoen kontzientziazio-maila handiak (Eusko Jaurlaritzako talde politikoek egindako legez besteko proposamenetan agerian geratu dena) eragin dute erregulazio berria, baita Eusko Jaurlaritzak osasun-esparrutik kanpo desfibriladoreen erabilera bultzatzeko eta errazteko duen interesak ere.\nHala bada, araudi berriari esker, pertsona bati bihotza eta arnasa gelditzen bazaizkio, aukera handiagoa izango du bizirik irteteko; eta horrez gain, beharrezkoa izango da desfibriladore automatikoak eta erdi automatikoak edukitzea pertsona asko biltzen diren tokietan.\nOsasun-arlotik kanpoko langileek erabili ahal izango dituzte desfibriladore horiek, Osakidetzaren larrialdi-zerbitzuek lagunduta.\nFibrilazio bentrikularraren aurkako tratamendu eraginkor bakarra desfibrilazio elektriko goiztiarra da; horrenbestez, funtsezkoa da desfibriladoreak edukitzea pertsona asko biltzen diren tokietan.\nNorbaiti bihotza eta arnasa gelditzen zaizkionean eman beharreko arretan ekintza batzuk goiz aplikatu behar dira, biziraupeneko katea deritzonaren barruan biltzen direnak. Aipatutako kateak lau kate-begi ditu, elkarri lotutakoak: egoeraren errekonozimendua eta berehalako alerta, bihotz-biriketako oinarrizko bizkortzea goiz hastea, desfibrilazio goiztiarra eta, azkenik, bizi-euskarri aurreratua minutu gutxi batzuetan.\nOsagai horiek guztiak, desfibriladoreak nahitaez eduki beharra orain gehituta eta oso eraginkorra den 112 bezalako larrialdien egiturarekin batera, biziki garrantzitsuak dira arrazoi horrengatik ahalik eta bizitza gutxien gal daitezen.\nDekretuak desfibriladoreak honako toki hauetan ezartzea xedatzen du:\n -Merkataritza-establezimendu handietan, banako eta kolektiboetan.\n -Merkataritzako aireportu eta portuetan, 50.000 biztanletik gorako udalerrietako autobus- edo tren-geltokietan, eta batez beste gutxienez 2.000 lagun egunero biltzen dituzten metro-, tren- edo autobus-geltokietan.\n -Establezimendu publiko, instalazio, ikuskizun eta jolas-jardueretan, 700 pertsona edo gehiagorentzako tokia baimenduta badute.\n 2.000 pertsona edo gehiagorentzako tokia duten hezkuntza-zentroetan.\nHalaber, kanpoko desfibriladore automatikoek bete beharreko baldintza teknikoak ere jaso ditu arauak, bereziki ipintzeko baldintzak, gailua nola seinaleztatu behar duten eta horrelakoak erabiltzeko baldintzak, hala nahitaez ipini beharrekoei nola beren borondatez ipintzen dituztenei dagokienez.\nBerritasun gisa, gainera, Kanpoko Desfibriladore Automatizatuen Euskadiko Erregistroa sortu da. Osasun Sailera atxikitako erregistro horri jakinarazi beharko diote KDA bat ipini zein kentzen denean.\nAzkenik, tokiko administrazioei, udalei eta aldundiei beren arauak egiteko ere eskatzen die, legearen aplikazio-esparruak osatu eta zabaltzeko Osasunaren Tokiko Planen bitartez edota beste baliabide batzuk erabiliz, beren eskumenen esparruan.Oinarrizko bizi-euskarriari eta kanpoko desfibriladore automatikoa erabiltzeari buruzko prestakuntza ere bultzatuko du.\nGaur egun, Euskadin 550 kanpoko desfibriladore automatiko daude erroldatuta.\nOsakidetzaren Larrialdi Zerbitzuak aztertutako azken datuen arabera, urtebetean, 2013ko abuztuaren 1etik 2014ko uztailaren 31ra bitartean, 150 aldiz erabili behar izan dute KDA bat:\n140, oinarrizko bizi-euskarriko langile batek.\n9, osasun-zentroetako langileek.\nGainera, 2013ko lehen seihilekoan osasun-arlotik kanpoko KDAren hiru deskarga jakinarazi zioten larrialdi-zerbitzuari.


« HIRU GIZON BAKARKA (1974) HITZ BERDEAK (1971) »\nHISTORIA TRISTE BAT (1969)\n1964ko abenduan Ondarroan ospatutako Lore Jokoetan saria irabazi zuen Garmendiaren antzezlanak, eta garaiko prentsak jasotzen duenez (Beobide, 1965), ustekabea jaso zuten bertaratutakoek, sariduna idazle zaildu baten, edo Iparraldeko baten lana izango zela espero baitzuten, eta ez idazle gazte eta ezezagun batena. Urte erdi beranduago, Ramon Saizarbitoria eta Arantxa Gurmendi protagonisten paperetan zirela, taularatu zuen Donostiako Jarrai taldeak, Iñaki Beobideren zuzendaritzapean; ez, ordea, trabarik gabe: Emilio Lopez Adanek jasotzen duenez (Lopez Adan, 1997), Donostiako zentsura eklesiastikoak “oso arriskutsu” bezala katalogatu bide zuen funtzioa eliz atarietan, obraren zenbait alderdi moral katolikotik urrunegi zeudelakoan. Aldeko eta kontrako iritzi sutsuak eragin zituen Historia triste bat lanak, euskal antzerkigintzara gai eta planteamendu erabat berriak zekartzan seinale.\nBerrikuntza-bide horretan, 1960ko hamarkadako euskal teatroak Gabriel Aresti izan zuen piztaile nagusienetakoa, dela sormen-lanen, itzulpenen edo sistematizazio-ahaleginen bidez. Donostian 1964an Garmendiak Historia triste bat idatzi zuen urte berean, “Euskal teatro berri batean beharra. Euskal komedia” izeneko hitzaldia egin zuen Arestik, euskal antzerkiak zituen arazoak aztertuz: itzulpen eskasia, egileen eskastasuna eta gabezia eta euskararen batasunik eza. Orobat, atzerrian azken hamarkada haietan egindako teatroa (Ibsen, Camus, Brecht, Shaw…) euskaratu beharra aldarrikatu zuen, baita atzerriko teatro-idazleen ekarriak euskal teatrora ekarri beharra ere, aurreko antzerkiarekin apurtzea eta antzerkiaren bidez euskal jendartea heztea baitzuen xede.\nTestuinguru horretan heldu zen oholtza gainera Garmendiaren Historia triste bat, hein handi batean Arestik euskal antzerki berriari eskatzen zizkion ezaugarriak zekartzana: hizkuntzaren batasuna bilatzea, antzerki kostunbristari ihes egitea, garaiko atzerriko egileen ekarriak bere egitea… Halaber, Euskal elerti 69 bildumaren hitzatzean esaten denez, garaiko euskal antzerki berriaren bi erdiguneen arteko “katalizatzailea” izan zen aipagai dugun Garmendiaren lana: Iñaki Beobide eta Mikel Forkadaren inguruan bildutako Jarrai taldeak atzerriko obren itzulpenak taularatu ohi zituen (Ibsen, Williams, Miller…); Arestik eta berak euskaraz sortutako obrek osatzen zuten bigarren fokua (eta liburuan aipatzen ez bada ere, Piarres Lartzabalen inguruan Lapurdin garatutako antzerkia ere aintzat hartu behar da). Bien arteko zubi izan zen Garmendiaren lana.\nBigarren gertaldiaren jokalekua Madalenen etxeko saloia da, “aski apaina”, akotazioen arabera. Bertan, Madalen Altzibar eta Goñi biltzen dira, bai eta neskaren aita ere beranduago. Aske izateari buruzko elkarrizketak zabaltzen du gertaldia, gaztediak zernahi egiteko bide duen libertateari buruzkoak. Ondoren, aita etxera heltzean, Madalen eta Altzibarren arteko ezinezko maitasuna bihurtzen da berriro solasgai nagusi. Aitak, Goñik lehen gertaldian aurreratu bezala, dirua jartzen du gazteen harremana oztopatzen duen gaindiezinezko baldintza gisa, baita Madalenek berak ere, ama Ramon nagusiarentzako lanean ikusi nahi ez duela-eta uko egingo baitio Altzibarrekin ezkontzeari. Etsiak jotako protagonista gazteak tiro egiten die Madaleni eta haren gurasoei eta hirurak zerraldo utzi.\nEz da, dena den, gatazka dramatikoaren konplexutasuna Garmendiaren antzerkiaren ekarpen nagusia; Garmendiaren antzerkiaren ekarpen nagusia gatazka horren inguruan bilbatzen diren gogoetak eta bizitzaren inguruko hausnarketetan datza. Askatasuna da antzezlanaren gai nagusienetako bat, askatasuna ideal absolutu gisa hartzen da, gizarte kapitalistaren baloreei kontrajarririk; izan ere, askatasuna eta aske izatea ulertzeko modu bi jartzen dira aurrez aurre Goñi eta Altzibarren bidez lehen agerraldian: Goñik Altzibarri libre dela diotso, Madalen ez den edozein emakumerekin egoteko; aitzitik, Altzibarren ustez hori ez da libertatea, bere desioa bete ezin badu. Ondoren, diruaren bidez Madalen lor dezakeela-eta, protagonistak zera dio: “(…) diruak eman dezakean momentuko libertadea. Nik ez dut nahi libertade klase hori”. Diruaren bidez lor daitekeen askatasun mugatu eta baldintzatuaren aurrean, konstrikzio horietatik libre dagoen askatasunaren alde egiten da antzezlanean Altzibarren bidez.\nBigarren agerraldiaren hasieran, berriz, Madalen, Goñi eta Altzibarren arteko elkarrizketak ere askatasuna dakar hizpidera: XX. mendeko bizitza modernoak ekarritako aukera-aniztasuna egiazko askatasun denetz eztabaidatzen dute, izan ere, Altzibarren ustez, modernitateak “mitoak” sortu ditu (ospearena, esaterako), eta mito horiek askatasuna kentzen dute, zer eta nola izan behar duen agintzen baitiote banakoari.\nSalaketa sozialak badu lekurik, bestalde, obra honetan; izan ere, diru-gosea kritikatzen da, eta baita nagusien ahulekiko larderia ere. D. Ramon nagusiak (bera da boterearen ahotsa obran) hala azaltzen du status quo-a mantendu beharra: “Jerarkia behar da soziedadean. Behera xamar, langilleak; goraxeago dantza lekuak eta bestelako leku horiek; gorenean, nagusiak, ots, kapitala dutenak… kapitalistak!”. D. Ramoni eta Madalenen aitari kontrajartzen zaio diruaren morrontzarik gabeko askatasuna eta idealismoa ordezkatzen duen Altzibar.\nSakontasun handiko gaiak, maiz existentzialismotik hurbilekoak, ekarri zituen, beraz, komedia arinetara ohituago zegoen antzerkira Garmendiaren lehen antzezlanak: suizidioa, bizitzaren zentzurik eza, Jainkoaren existentzia, askatasunaren mugak, idealaren eta materialaren arteko kontrajarpena… Ez da harritzekoa, beraz, 1960ko hamarkadan iritzi hain kontrajarriak sorrarazi izana; halaber, ez da harritzekoa literatur historietan euskal antzerki modernoaren abiapuntutzat hartu izana Historia triste bat.\nARESTI, Gabriel (1969): Euskal elerti 69: (saiaera-nobela-antzerti-poesia-ipui). Lur. Donostia.\nLOPEZ ADAN, Emilio (1997): “Duela 25 urte: subertsiorako unibertsitatea”. Uztaro. 23. 45-63


Bilaketa emaitza: mikroplastikoak\nEuropar Batasunaren Ikerketa Zentro Komunak (JRC) txosten zientifiko bat argitaratu du; bertan, plastikoek elikagaietan duten eraginari eta iraunkortasunari buruzko ezagutza-hutsuneak identifikatzen ditu, eta nazioarteko hainbat adituk arlo horretan egindako gomendioak ezagutarazten ditu. Plastikoek gizarteari dakarzkioten onurak argiak dira, bereziki elikakatean; hala ere, premiazkoa da plastiko horiek ekoitzi eta suntsitzeko modua eraginkortasunez kudeatzea. Plastikoen Europar Estrategia Ekonomia Zirkularrean izeneko ekimena duela gutxi txertatu da (EB, 2018); horrek azpimarratzen zuen ezinbestekoa zela plastikoei loturiko erronkei aurre egitea, plastikoen xahuketa eta plastikozko hondakinak kontuan hartuta, bai mikroplastikoak, bai nanoplastikoak. Mikroplastikoak hauteman dira, nagusiki itsasoan, ur gezan, zoruan eta airean; ondorioz, frogatu da elikadura-produktuetara transmiti daitezkeela ...\nDokumentu hau mikroplastiko eta nanoplastikoei buruzko 4.200 artikulu baino gehiagoren analisiaren emaitza da. Hain zuzen, artikulu horiek mikroplastiko eta nanoplastikoek elikagaietako eta animalia-espezie jangarrietako kutsatzaile gisa duten eraginean espezializatutako adituek berrikusi dituzte. Europan, 2012an produzitutako etxeko plastikoaren % 26 birziklatu egin zen, % 36 energia sortzeko erre zen eta gainerako % 38a hondakindegietara eraman zen. Hala eta guztiz ere, kalkulatzen da 10-20 tona plastikok ozeanoetan bukatu zutela. Gaur egun, mikroplastiko eta nanoplastikoak oso zabalduta daude ingurumenean. Etxe barruko nahiz kanpoko airean, uretan, sedimentuetan eta lurreko eta uretako organismoetan aurki daitezke. Kutsatzaile horietako gehienak “erabilera bakarreko plastikoetatik”, arrantza‑aparailuetatik, arropa eta kosmetikoetatik, nekazaritza-plastikoetatik, pinturetatik eta hiri-hautsetik datoz. Kutsatzaile iraunkorrak direnez ...\nEFSAk elikagaien segurtasunari buruzko Eurobarometro berriaren emaitzak argitaratu ditu. Europar Batasuneko 28 estatuetan egindako 27.655 elkarrizketatan dago oinarrituta. Oro har, honako hauek dira Europako biztanleen kezka nagusiak: antibiotikoen hondakinak, haragiaren hormonak edo esteroideak (% 44), elikagaietan dauden pestizida-hondakinak (% 39), arrainean, haragian edo esnekietan dauden ingurumen-kutsatzaileak (% 37) eta gehigarriak, besteak beste, koloragarriak, kontserbagarriak edo elikagai edo edarietan dauden zapore-emaileak (% 36). Estatuan kezka-iturri nagusia pestizida-hondakinak dira (% 45) eta ondoren ingurumen-kutsatzaileak (% 42). Bestalde, agerikoa da irizpide ezberdinak dituztela Estatu kideek elikagaien segurtasunaren arloko kezkak zerrendatzeko orduan. Hori horrela izanik, EFSAk herrialdekako itemak erakusten dituen mapa interaktibo bat sortu du. Honako hauek izan dira, europarren aburuz, erosketa gehien baldintzatzen ...\nIparraldeko Ministroen Kontseiluak (Nordisk Ministerråd) argitaraturiko txosten honen xedea da itsas biotako makro eta mikroplastikoei buruz gaur egun dagoen ezagutzaren ikuspegi zabal bat ematea politikariei, ikertzaileei eta oro har herritar guztiei (ipar itsasoetako espezieetan aurkitutako plastikoaren presentziari buruzko datu espezifikoekin). Hala makroplastikoak (begi hutsez ikus daitezke) nola mikroplastikoak (5 milimetrotik behera) itsas zaborraren hondakin ohikoenak dira, eta eztabaida gehien sortzen dutenak. Txosten honetan, biotako plastiko-presentzia kuantifikatzeko eta berresteko zenbait metodo deskribatzen dira, eta beste metodo ugari daude oraindik ere garatzeko. Elikagaien segurtasunaren ikuspegitik, kontsumorako jakietako mikroplastikoen presentzia kezkagarria da gizakiek izan dezaketen esposizioa dela eta. Elikakatean, mikroplastikoak aurkitu izan dira kontsumo zuzeneko eta ...\nIkerketaren arloko lehentasunak, H2020 programarako- EFSA 2017\nEFSAren Estrategia Zientifikoari dagokionez, jarduerarik garrantzitsuenetariko bat ikerketaren arloko lehentasunak zehaztea eta lehentasun horiek Europako Batzordeari helaraztea da, hark H2020 programaren “gizarte-erronketan” txerta ditzan. EFSAk Zientzia Batzordeko Kontsulta Foroari eta EFSAren zientzialarien taldeei galdetu die, batzordeari jarduera horretan laguntzeko.Argitaratu berri den txosten teknikoak jarduera horren emaitzak laburbiltzen ditu, eta honako bost ikerketa gai hauei ematen die lehentasuna elikagaien eta pentsuen segurtasunaren arloan:Mikroplastikoak eta nanoplastikoak elikagaietan.Erleen osasuna.Elikagaien bidez transmititutako birusak.Arriskuak balioesteko metodologiak.Europa osorako sistema integral bat garatzea, Elikagaien Segurtasunari buruzko datuak biltzeko, kudeatzeko, aztertzeko eta jakinarazteko hodeia oinarri hartuta.Lehentasuna duten bost arlo horietara iristeko, honako hauei buruzko 60 proposamen hartu ziren ...\nArriskuak Ebaluatzeko Alemaniako Institutu Federalak (BfR) eskari bat egin zion EFSAren Elikakateko Kutsatzaileen Adituen Panelari, elikagaietako mikroplastiko eta nanoplastikoen presentziari buruzko balorazio bat egin zezan, bereziki arrainei eta itsaskiei erreparatuta. Mikroplastiko primarioak neurri jakin batekin fabrikaturiko plastikoak dira, eta mikroplastiko sekundarioak, berriz, zatiketaren bidez sortutakoak. Nanoplastikoak, bestalde, ingeniaritzako materiala erabilita sor daitezke, edo hondakin mikroplastikoen zatiketan. Mikroplastikoek 0,1 eta 5.000 mikra arteko neurria izan ohi dute, eta nanoplastikoek, berriz, gutxi gorabehera 1 eta 100 nm bitartekoa (0,001 eta 0,1 mikra artean). Adituen panelak honako ondorio hauek atera ditu: Ez dago mikroplastiko eta nanoplastikoak elikagaietako kutsatzaile gisa jasotzen dituen legeriarik. Elikagaietan ...


NB maixialaria, 168 hitz\nNik ezagutzen dudan etika bakarra Nazareteko gizapuskaren esanetik datorkiguna da: Hori dut nik mandio, ganbara, ikullu ta lurzoru, horixe zait solairu ta zoladura zindoena. Hara:\nZorionekoak bihotzez behartsu direnak,\nZorionekoak negarrez daudenak,\nZorionekoak bihotz gozokoak,\nZorionekoak Jainkoaren nahia betetzeko gose-egarri direnak,\nZorionekoak errukitsu direnak,\nZorionekoak Jainkoaren nahia betetzeagatik erasotuak,\nZorionekoak zuek, niregatik madarikatuko zaituztetenean, erasoka eta gezurrez gaizki-esaka erabiliko zaituztetenean. Poztu zaitezte eta alaitu…\nBalego jasotzerik esaldi halamoduzko Zoru etiko ditxosozko honekin gure ermano batzuk egin dituzten barreak eta algarak??!!!\n- Hi, zoru pitzatu batek ze etika demontre ezagutzen dik ba…?\n- Nik ez diat zoru sanorik ezagutzen, esaldiak berak ziok: zelako etikarik izan zezakeek zoruak?\n- Zorua ta etikua…? Nun, baino? Aaltzisketan akaso, eo Xeamako Norteko apeaderuan? Eo Oiartzungo txokolatei xaharrean esan nai dek ik… eo Asteasuko elizondoko, nola da zea ua…?\n- Baita zea ee… Audientzi nazionala eo, nola da oi?... Noa eman dizkik bakezale urrutitik etorritako oik?\nGehiago nahastu gabe, utzi dezagun berehorretan… aste honetan ere segida izanen du eta…\npentsumentala, 195 hitz\nHamaika ikusteko gu!!!\n-\tETAk armak utzi ditu\n-\tPOR FIN\n-\tEL FIN DEL TERROR\n-\tLa democracia arrincona a ETA\n-\tLe corrsponde al próxio Gobierno gestionar “el nuevo tiempo”\n-\tPOR FIN! ETA anuncia el final de la violencia\n-\tFIN ETA anuncia el cese definitivo de la violencia\n-\tETA alardea de sus asesinatos y emplaza al Gobierno a negociar\n-\t20 de octubre de 2011 AGUR, ETA\n-\tUn nuevo tiempo para Euskal Herria\nHorra hor hamaika egunkaritako lehen orrialdetako izenburuak\nHamaika ikusteko, eta hamaika entzuteko jaioak garela bagenekien. Baina, azken bi urteotan ikusiak ikusi, entzunak entzun…\nHorixe, eta holaxe idatzi nuen gaur 28 hilabete. Egunkari mordoska batek bere lehen orrialdean, ateburuan, letra handiz idatziak denak. Eta berdintsu jarraitu beharko ote dugu? 2008tik aurrera entzundakoak gogoratzen banituen han, azken 28 hilabeteotakoekin, zer esan? Nazkatzerainokoak, denak eskaritan, entzun ta ikusi ditugu. Trukerik ez da inondik izan, urrunagotzeak eta zailtasunak 'aporrillo' izan ez bada. Baina, hori bai, bihar ere sinpalta saiatuko naiz izenburuak biltzen. Bakea, beharrezkoa den eta dugun arren, bakea… gero eta urrunago ote daukagun, zalantzati sentitzen bait naiz… Bakea, alegia… auskalo non eta… auskalo noiz… … … … … … … bizi ahalko dugun… inoiz ahalko bagenu…!!!\nIrakurt-pitxiak, 494 hitz\nEskerrik asko, Aniaiz\nMaitasuna da bide bakarra\nAniaiz Ariznabarreta Ibarluzea | Arkaitz Bellon Blancoren bikotekidea\nJoan zoaz laztantxu eta beti arte esan nahi ez nizukeen honetan, samin izugarri honekin batera, badakit, eraiki dugunak, ez daukala parekorik. Zurekin bizitakoa, ikasitakoa, konpartitutakoa, egindako ekarpena itzela izan da, maittia.\nNiri zaren bezela, zeunden bezela agertzeko ausardia izan duen Arkaitz bat eskeini didazu. Indartsua oso; «Apurtu ninduten …», «Krak egin neban …», «txaboluan negarrez egon naz …», «kriston ezintasuna …», «kezkatuta nago …», «ez dot ondo jokatu …», «beldur naiz …», «itxi egin naz …» , «laguntza beharko dot …»ierazteko gai izan eta, nahastuta, marmarti, burugogor, haserre eta ipurterre, batzutan itxi arren, honi aurre egiteko determinazioa agertu eta urratsak ematen zituena.\nIlusio eta bizi pozak gainezka egiten zioten Arkaitz bat. Ume batek bezala disfrutatzen zekiena, alaia, irribartsua, jostaria, bihurria, hobetzeko jarrera, jakinmin, ikasteko irrika, proiektu eta ametsez betea, bere buruaz barre egiten zekiena, goxoa, beroa, eskuzabala, irekia, leiala, osoa, ekina, maila guztietan konprometitua eta iraultzailea. Pertsona, taldean eta baloreetan sinisten zuena … «gure esku dago»n beti … aix, me enkantas … eta zu lotsatu eitten zinan.\nBehin, aldi berean elkarri esan genion bezala, apustu egin eta irabazi egin dugu!! Intentsoa izan da gurea, sakona, unean unekoa, eta hau, erabat presente egonda bizitzea lortu dugu, gure burua biluzik eskaini diogu elkarri. Zintzotasunez, pasioz, komunikazio etengabez, genuena uneoro baloratzen, eskertzen eta gozatzen. Elkar zenbat maite genuen adieraztearekin batera, elkar zelan maite genuen argi izan nahi izan dugu, esan eta modu konszientean bizi.\nBeldurrak gaindituz bizi izandako maitasuna, askeago egin gaituena, hazten laguntzen diguna, betetzen duena. Norberaren buruan oinarritua. Bakoitza bere motxilarekin, eskutik helduta, aurrera elkarrekin egitea erabaki genuen… bakoitzak bere erantzunkizunak asumituta, bidea eta alkarren zaintza partekatzeko konpromisoz… eta zoragarria izan da. Baldintzak baldintza eta mugak muga, sinplea eta elegantea. Bidelagun ezinhobea izan zara, maittia. Zure babes, konfidantza, konplizitate, inplikazio, laguntasun, onarpen, esker on, errespetu eta begirune osoa izan ditut … maittasuna. Begiratu ezezik, ikusi egin nauzu. Inork ez nau zuk bezala ulertu, laztana, askotan nik neuk baino hobeto. Zu eta nire burua ezagutu eta ezagutzera emateko parada eskaini didazu, zutaz eta nire buruaz gozatzekoa … izatekoa … libre. Eta elkarri eskeinitakoa hartu, eskertu eta etengabe baloratu.\nMila esker, bihotzez, gozada bat izan da, gozada bat izan zara, zuk hainbestetan esan deztazun moduan, «zelako harro naon»lkarrizketan elkarri esan genion bezela: «kriston indarra emoten doztazu, eskerrik asko hor egoteagatik» «eskerrik asko hor egoten lagatziarren pittin», «maitte zaittut pilla bat», «dana», «dan dan dana»o lapurtu dozkuez … gehiegi … dena ez baitago gure esku … nahi eta ezinak agortu zaittu, amorruak lehertu … baina ni, piztutako guztiarekin, gure esku daonakin geldituko naiz, ikasi eta ikasten ari naizenarekin, eta batez ere, zure, nire, gure, ingurukoen, herri, zein herritarrei detzagun eta dozkuen maittasunaren indarrarekin egingo dot aurrera … maitasuna da bide bakarra … guk, maittasunetik eitten dogu borroka … osasuna, askatatasuna eta maitasuna !!! jtk!!!\nSei egun hauxe irakurri nuela. Irakurt-pitxi, pitxienetakoa. Begiak zabalzabal hasi, halaxe jarraittu, malko pixuak iraulika sentittu, eta halexe, gustura. Berriro irakurri, gozatu zuekin biokin, eta zuen maitasunarekin. Milesker, Aniaiz! Nafar erreinuko odola sentiarazi didazu zainetan gora, bihotz pilpira gozoan. Muxu bana, bi maitagarrioi!\npentsumentala, 462 hitz\nKandelario gaur. Egun seinalatua euskaldunontzat. Gure anaia Bitoriano Gandiagak 1986an, duela 28 urte, sortu zuen Kandelario-lan ttiki xume bati lotu nahi dizkiot gaur akordu biguñak. Haurtzarotik zekarren esaera zahar batekin abiatu eta egun honen muineraino baikaramatza xuxen, ordutik ja, berak. Bere akordutako ttikitako esaerak honela zioen:\n"Kandelario lario / hatxari ura dario, / sagarrari musturio".\nEz zuen askorik behar, olerki sena pizteko eta jario oparoan jarraitzeko. Txikitako akorduak ezpal berriak sortuko zizkion bertatik. Hain esanguratsua bilakatu den Kandelario data kokatuz abiatu zen:\nKandelario, Otsailez / Otsailaren bigarrenez, / neguan halabeharrez.\nEta data kokatu orduko, neguak berekin dituen eguraldi kontuak aipatzen ditu segidan:\nElurpean da sarritan, / inoiz antzigar zuritan, / aldiz, baita, eguzkitan.\nEguraldiak eta klimaren baldintzak denetik emateko joera agertzen baitu gure euskal txoko bereziotan. Horregatik bildu ta lapatu zizkioten gure aurrekoek hainbat esaera-zahar eta atsotitz neguko data seinalatu honi: Nork ez du entzun, “Kandelario bero, negua gero”, edo “Kandelaria hotz, negua motz”. Hauek biak lirateke ezagunenak. Eta hauen arrastoari darraio gure olerkariak:\nKandelario hanka hotz, / negua dugu jada motz,/ alegera adi, amillots.\nBere lagun hegaztiendako pregoia zerion bertatik, amillotsaren akordutan. Baina poemaren erdian, egunak berekin duen ezpalari lotzen zaio:\nDela ipar, dela hego, / kandela piztuak bero / Andre-Mari-Zuriero.\nEguberritik 40 egunera justu, antzinako ohiturari jarraiki, IV.mendean hasita ospatu ohi baitzuten Jerusalem aldean, Amaren garbikuntza eta Haurraren aurkezte ta eskaintza. Hor, berez zegokion unean kokatu zuen Elizak ospakizun hau duela 1600 urte jada. Hala gogoratu nahi digu Gandiagak:\nBirjinaren garbikuntza,/ haur Jesusen aurkezkuntza,/ argi-jaiak badu funtsa.\nEta hortxe lotzen dio egunari, berak hain barruan zeraman argiaren kontua, Kandelario, hain justu, argi-festa baitugu aspalditik. Agudo joan baitzen hedatzen eta zabaltzen Europan barna festa hau. Eta iparraldeetako paraje goikoetara iristean, haiek han ospatzen zuten bart gauerdiko argi festa erantsi zitzaion otsailaren 2-koari. Otsailaren 1-etik 2-ra baita, bart gauerdia justu, neguko 90 egunon erdigunea. Eguzkia ari da indartzen, badoa jasotzen: goizetik 14 minutu axkartu bada, arratsetik gaur 45.minutua irabazi baitu. Gaurtik biharrera, eguna luzatzen lehen ordubetea harrapatzen du dagoeneko. Horregatik dio Gandiaga olerkari lagunak:\nGar bizi-eta garbia, / uztargi ta ostargia, / bistan daukagu argia.\nNeguaren makurrena ta ilunena alaitzen dakusgu eguzkia, gaurtik aurrera ordubeteko koska atera duenean. Eguberriz jaio eta goraka abiatzen den Mariaren ume eguzkiaren argitan, kandelak piztuta, pozez, halaxe nahi gaitu gaurko Kandelario festa ederra ospatzen Elizamak. Gure olerkariak ere, horregatik damaio bere lanari erremate egokia:\nKandelen dizti alaitan, / Jaunaren aurkezpen jaitan, / poza poz bedi argitan.\nUztar ditzagula, ostargia eta bizia Jesus argi eta biziarekin, kandelen argitan Bere aurkezkuntza goraki ospatuz. Uztargi ta ostargia gogoratu dizkigu olerkariak gaurko egunari lotula. Ostargia hor dugu goraka, eguzkia presaka, urteroko argi bizigarria baitator gure bizitzan Jaun Bizi Handiaren dohain ostargi-jario seinale. Noerekin Jaunak egindako bake-seinalea, uztargi zazpikolorekoa, bakearen betea dugu amets, kandelak piztuta, Mariaren garbikuntzan. Simeon zaharraren ametsak bete ziren bezala, bitez beteak baitere, gure bake amets sano guztiak.\nAnimo guztioi, negua atzendu dugu ordubetez eta...\npentsumentala, 280 hitz\nEguberri ta gabonetakoak astiro ta soinuz ta harmoniaz, armoni onean, bizi eta gero, atseden paxartetxoak medio, nonbaitetik itzuli behar eta, gaur goizeko mezatako irakurgaiak pizt egin dit profetaren hitzak entzutean...\nHalakoxea omen Itun Zaharrean ageri zaigun Samuel: profeta zintzoa, profeta zorrotza. Jende apal eta lur elkorrean bizi ziren haiek, inguruko harroxkoekin beti borrokan ibiltzeaz aspertuta, errege bat behar zutela eta orduko tribuxken artean gazte sendo egoki bat aukeratzeko eskatu zioten. Baita erantzun mamitsua eman ere. Otoitzean hausnarraldia egin ostean, honela dio Samuelen bi liburuetatik lehenak, bi urtetan behin, urtarrilaren erdi aldera, mezatako irakurgaian entzuten dugun pasadizokoan:\nAdierazi zion Samuelek errege eske ari zitzaion herriari Jaunak esandako guztia, eta erantsi zuen: «Hona hemen zuen gain aginduko duen erregearen eskubideak: semeak kenduko dizkizue, bere gurdizain eta zaldizko egiteko; erregearen gurdiaren aurretik ibili beharko dute lasterka. Batzuk mila gizonen buru ipiniko ditu, beste batzuk berrogeita hamar gizonen buru. Batzuek erregearen alorrak goldatu beharko dituzte, beste batzuek uztak igitaitu; beste batzuek, berriz, armak eta guda-gurdiak egin beharko dizkiote. Alabak ere kenduko dizkizue, bere lurringile, sukaldari eta okin bihurtzeko. Lursailik, mahastirik eta olibadirik ederrenak kenduko dizkizue, bere zerbitzariei emateko. Uzta eta mahatsen hamarrenak hartuko dizkizue, bere funtzionario eta zerbitzariei emateko. Zeuen morroi-neskameak, zeuen gazterik bikainenak eta astorik hoberenak eramango dizkizue, beraren sailetan lan egin dezaten. Artaldeen hamarrenak hartuko dizkizue; zeuek ere bere morroi eginen zaituzte. Egun hartan, oihu egingo duzue, hautatu duzuen erregea dela eta; baina Jaunak ez dizue entzungo».\nHala ere, herriak ez zion kasurik egin nahi izan Samueli, eta honela ihardetsi zion: «Utikan! Erregea behar dugu; beste herri guztiak bezalakoak izan nahi dugu. Gida gaitzala erregeak, joan dadila gure aurretik gure alde borrokatzera». (1 Samuel 8, 10-20)\nIzan zuten eskarmentu ederrik gerora, bai, izan zutenez…\n<< Aurreko orrialdea :: Hurrengo orrialdea >>\nBehatokian gustura nabil. Mendikoa da behatokia: izadi naturalean kokatua. Natural izatea lortu nahi, nonbait. Hontzaren begi bihurriak nahi ditut: ilunean dakitenak. Erreparatu ahala, ikusia jakin aurretik, azaleratu nahiko nizuke, denon aurrean ikasteko. Ondo ikasiak leku gutxi. Eta asko balio...\n< Aurrekoak | Hurrengoak >\nNB maixialaria (126)\n© 2020 Berria.eus


Euskadiko hamar gaztetik zazpi klima- aldaketarekin lotutako gaietan interesatuta daude\nHala ere, gutxiengoak soilik jarraitu zituen Glasgowen egin zen Klimaren Goi Bilerari buruzko berriak\nEuskadiko 15 eta 29 urte bitarteko gazteen % 69,5ek dio oso edo nahikoa interesatuta dagoela klima-aldaketarekin lotutako gaietan (%18,0 oso interesatuta dago eta beste %51,5 nahikoa interesatuta).\nDatu horiek Euskadiko gazteen lagin adierazgarri bati egindako online inkesta batetik datoz. Eusko Jaurlaritzaren Berdintasun, Justizia eta Gizarte Politiketako saileko Gazteen Euskal Behatokiak egin zuen inkesta hori 2021eko abenduan. Inkesta horretan 15 eta 29 urte bitarteko 4.356 lagunek parte hartu zuten.\nKlima-aldaketarekin lotutako gaietan izandako interesa handixeagoa da emakumeen artean, gizon gazteen artean baino (%71,3 eta %67,8, hurrenez hurren), bai eta 25 eta 29 urte bitarteko gazteen artean (%73,5), 25 urtez azpikoen artean baino (%67 eta %68 artekoa baita).\nHala ere, Euskadiko gazteen %6,1ek soilik jarraitu zituen egunero edo ia egunero 2021eko urriaren 31tik azaroaren 12ra bitartean Glasgowen egin zen Klimaren Goi Bilerari buruzko berriak. Beste %36,3k maiztasun txikiagorekin jarraitu zituen berri hauek, baina, hala ere, gazte gehienek (%55,2) ez zuten Klimaren Goi Bileraren gaurkotasuna jarraitu.\n25 eta 29 urte bitartekoak dira gai honetan interesik handiena erakutsi dutenak, bai eta Klimaren Goi Bilerari buruzko berriak egunero jarraitu zituztela gehien adierazi dutenak ere (%9,1); 15 eta 19 urte bitartekoen artean, aldiz, %4,0k jarraitu zituen egunero berri horiek eta 20 eta 24 urte bitartekoen artean, %5,4k.\nGazte gehienen ustez (%56,1), klima-aldaketa gizakiaren ekintzaren ondorio da, eta beste %38,1en iritziz, gizakiaren ekintzaren eta aldiro gertatzen den natura-aldaketaren konbinazioa da. %3,4k soilik uste du aldiro gertatzen den natura-aldaketa dela, zeinetan gizakiaren ekintzek ez duten esku hartu. Gainerako %2,3k ez daki eta nahiago du ez erantzutea.\nAztertutako talde guztietan, kide gehienek uste dute klima-aldaketa gizakiaren ekintzen ondorioa dela, baina ideia hori batezbestekoa baino zabalduago dago gazteenen artean (15 eta 19 urte bitartekoen %58,8k uste du hori).\nEguneroko jarduera jakin batzuek ingurumenean duten eragina murrizten saiatzeko asmoz, neurri batzuk hartzeko prest dauden galdetu zaie. Gazte gehienek honako neurri hauek hartzeko prest daudela esan dute: Km0 produktuak erostea, nahiz eta garestiagoak izan (%64,5), oporretan autobusez edo trenez joatea, hegazkinez joan beharrean (%63,4) eta telefono, tableta edo ordenagailu birziklatuak erostea (%62,7). Erdiak prest daude Internet bidezko produkturik edo janaririk ez erosteko, etxez etxeko banaketa badakarte. Eta erdia baino gutxiago dira Euskadin edo Espainian egindako arropa erosteko prest daudenak, arropa horrek prezioaren bikoitza balio badu ere (%37,1).\nGarestiagoak badira ere, Km0 produktuak edo Euskadin edo Espainian egindako arropa erosteko prest daudenak gehiago izaten dira adinean aurrera egin ahala, baina egia da, normalean, adinak gora egiten duenean eskuragarri duten dirua ere gehiago izaten dela. Bestalde, ez dago alde esanguratsurik, adinaren arabera, birziklatutako gailu teknologikoak erosteari edo etxez etxeko banaketa dakarten produktuak erosteari dagokienean. Azkenik, oporretako joan-etorrietan hegazkinaren ordez autobusa edo trena erabiltzeko prestasuna handiagoa da adinak behera egin ahala.\nEmakume gazteak gizonak baino prestuago daude beren ekintzen ingurumen-inpaktua murrizten saiatzeko proposatutako neurri guztiak hartzeko.\nAzkenik, GJHei buruz (Garapen Jasangarrirako Helburuak, ODS gaztelaniaz) duten ezagutzaz galdetzean – Klima-aldaketari ez ezik, munduko beste arazo batzuei ere erreferentzia egiten dietenak, hala nola pobrezia, osasuna, hezkuntza, genero-berdintasuna, etab. –, gazteen laurdenak baino ez daki zer diren (%24,7). 20 eta 29 urte bitartekoek ezagutzen dituzte gehien, baina pertsona horien artean ere ez dira %30era iristen.


Ingurugiroarekin kontzientziatuta? Billie Eilish ikusteko sarrerak lortu ditzakezu — Gaztezulo\nIngurugiroarekin kontzientziatuta? Billie Eilish ikusteko sarrerak lortu ditzakezu\nIngurugiroarekin kontzientziatuta? Billie Eilish ikusteko sarrerak lortu ditzakezu Bere musika birako sarrerak zozkatuko ditu Aldaketa Klimatikoaren aurkako borroka babesten duten jarraitzaileen artean. https://www.gaztezulo.eus/albisteak/ingurugiroarekin-kontzientziatuta-billie-eilish-ikusteko-sarrerak-lortu-ditzakezu https://www.gaztezulo.eus/albisteak/ingurugiroarekin-kontzientziatuta-billie-eilish-ikusteko-sarrerak-lortu-ditzakezu/@@download/image/58.jpg\nBere musika birako sarrerak zozkatuko ditu Aldaketa Klimatikoaren aurkako borroka babesten duten jarraitzaileen artean.\nGreta Thunbergen belaunaldikoa da Billie Eilish musikaria, eta ekologista suediarraren moduan, ingurugiroaren krisiarekin kezkatutik dago. Greenpeace eta Fridays For Future mugimenduak babesteko kanpainetan parte hartu du, bere kontzertuak ahalik eta ekologikoenak izan daitezen saiatzen da eta All the good girls go to hell abestian mezu argiak zabaltzen ditu naturaren explotazio arduragabea salatuz. Horrekin batera, Amazonia udan erretzen ikusi eta aldi berean bideoklip bat kaleratu zuen abeslariak; bertan, Eilish bera agertzen zen eroritako aingeru baten moduan, petrolioz zikinduta eta sutan kixkaltzen.\nPauso bat harago eman nahi izan du Eilishek, eta Global Citizen elkarte ekologistarekin bat egin du. Hala, Where do We Go? musika birako kontzertuetarako sarrerak zozkatuko ditu abeslariak; Twitterren argitaratu duen bideoak azaltzen duenez, Eilishek ez du nahi jendeak birsalmenta bidez sarrerak erostea. Hala, zozketan parte hartu nahi dutenek hau egin behar dute: Global citizen web orrian izena eman eta jasotako informazioa irakurri. Trukean, parte hartzaileak aukeratutako kontzerturako sarreren zozketan sartuko dira. Birako sarrera guztiak aspaldi agortu ziren.\nAbeslaria saiatu da bere musika itzulia ahalik eta berdeena izan dadin; horregatik, plastikozko lastotxoak debekatuko dituzte, eta kontzertura datozenek beren ur botilak eraman ahalko dituzte. Gainera, birziklatzeko ontziak jarriko dituzte txoko guztietan. Azkenik, Billie Eilish eko-etxea izeneko gunea jarriko dute, Aldaketa Klimatikoaz informazioa eman eta kontzientziak pizteko.\nIKUSI BILLIE EILISH-EN MEZU EKOLOGISTA HEMEN.


Koronabirus kasu berririk gabeko beste egun bat eskualdean - etakitto.eus\nKoronabirus kasu berririk gabeko beste egun bat eskualdean\n15 izan dira gaur EAEn atzemandako koronabirus kasu berriak eta horietatik 7 Araban, 3 Bizkaian eta 5 Gipuzkoan eman badira ere, Debabarrenean ez da positiborik eman. Bai ordea Debagoienean, non 5 kasu berri horietatik 3 eskualde horretan izan diren. Kasu berri bana atzeman dute Arrasate, Bergara eta Eskoriatzan, beste biak Zarautzen eta Urretxun izan dira.\nEibarrera etorrita, maiatzaren 8tik ez denez koronabirus kasu berririk atzeman, metatuak 209 izaten jarraitzen dute. Orokorrean epidemiologikoki barealdi edo egonkortze fasean sartuta gaudela ematen du, izan ere Debabarrenean 2 kasu besterik ez dira atzeman aste osoan.\nOspitaleratuei dagokionean, gaur atzo baino lagun bat gehiago dago ingresatuta Debabarrenako ospitalean, Mendarokoan hain zuzen ere. Horrela, gaur 4 dira Mendaroko ospitalean ingresatuta daudenak eta 16 Eibarkoan.\n« Museoen Nazioarteko Eguna etxetik ospatzeko gonbidapena egin du Armagintzaren Museoak Probintzian zehar mugitzeko aukera izango dugu bihartik aurrera »


Umorez jantzitako San Inazio jaiak Legazpin : Goierriko Hitza\nAnder eta Josu Ibarguren anaiek mahoizko prakak eta abarkekin egin dute Eufemiano Iturri lasterketa. / Arg.: Beti Gazte\nAsteburuan San Inazio jaiak ospatu dituzte Legazpiko izen bereko auzoan, Beti Gazte Animakzio Taldeak antolatuta. Andoni Zabaleta antolatzailearen hitzetan, “ondo joan dira jaiak, giro onean”. Larunbatean Harea Haizea elkarteari laguntzeko egindako paella jatea izan da ekitaldi jendetsuenetakoa. 200 lagun inguru bildu ziren. Igandeko herri kirol jaialdiak eta dantzaldiek ere bildu dute jendea. Bitxikeria batzuk ere izan dira jaietan, eta umorea ez da falta izan. Larunbat arratsaldean, Eufemiano Iturri XI. mendiko bizikleta eta oin lasterketa jokatu zen, eta bi partaidek, Ander eta Josu Ibarguren anaiek, mahoizko prakak eta abarkak jantzita egin zuten ibilbidea. Ondorengoa izan zen sailkapena: Oinezkoetan: 1. Jon Telleria 27:23 2. Gaizka Romero 29:02 3. Jokin Matxin 33:31\nBizikletan: 1. Aitor Alberdi 26:02 2. Potto 27:05 3. Jon Tena 27:44 Gaur amaituko dira jaiak Jaiak amaitzeko, gaur, auzoko jubilatuei luntxa emango diete Muruazpin, 12:30ean. Arratsaldean, berriz, mus txapelketa jokatuko dute leku berean, 16:30ean.\nArgazkiak: Beti Gazte Animakzio Taldea


Jasone Larrinaga Renteria\nIngeles Filologia eta Itzulpengintza Masterra egin zituen Gasteizko Letren Fakultatean. Eusko Jaurlaritzako Hezkuntza Sailean eta Euskal Herriko Unibertsitatean itzulpen-lanetan aritu ondoren, Bilboko Udaleko itzultzaile da 2000. urteaz geroztik.\nEIZIEko diruzain izan zen 2002tik 2005era. Horrez gain, Euskadi Literatura Sarietako epaimahaiko kide izan zen 2004an, itzulpenen atalean; Literatura Unibertsala bildumaren kudeaketan ere parte hartu du, itzulpen-lehiaketako epaimahaike eta Arbitraje Mahaiko kide izan baita.\nAdministrazioko lanetik kanpo, Xerezaderen Artxiboa literatur podkastean laguntzen du, audio-artxiboak editatzen eta zenbait testu itzultzen.\nOinkada misteriotsuak Chesterton, G.K. (2020) [en - eu]\njatorrizkoaren titulua: The Queer Feet\nWilliam Tavener-en sentimentaltasuna Cather, Willa (2021) [en - eu]\nnon argitaratua: Booktegi -\nXerezaderen Artxiboan entzungai\nNeure buruaren aurkezpena ; Zergatik dira estatubatuarrak herensugeen beldur? Le Guin, Ursula K. (2018) [en - eu]\nHaiek ere zerbitzua ematen dute Wall, Mervyn (2018) [en - eu]\noharrak: Audioa. 2014an Armiarmaren 'euskarari ekarriak' atalean argitaratua.\nDastaketa Dahl, Roald (2017) [en - eu]\nOinkada misteriotsuak Chesterton, G. K. (2015) [en - eu]\nZuek guztiok, zonbiok Heinlein, Robert (2015) [en - eu]\noharrak: Audioa. 2015ean, argitaratua 'euskarari ekarriak' gunean, eta 2020an Booktegin argitaratua.\nWilliam Tavenerren sentimentaltasuna Cather, Willa (2014) [en - eu]\nHaiek ere zerbitzua ematen dute Wall, Mervyn (2014) [en - eu]\noharrak: Audioa. 2014. urtean argitaratua 'euskarari ekarriak' atalean.\nLehen amodioa Nabokov, Vladimir (2013) [en - eu]\nLegez kanpokoa Le Guin, Ursula K. (2013) [en - eu]\nAgur eta zorte on Paley, Grace (2013) [en - eu]\noharrak: Audioa. 2013an armiarmaren 'euskarari ekarriak' atalean argitaratua.\nIgerilaria Cheever, John (2012) [en - eu]


Bi madrildar eta asturiar batek osatzen dute, sustraiak lur ingelesetan dituen taldea. “Konpaniari hasiera 2008an eman genion Londresen; pare bat urte beranduago ni Espainiara itzuli nintzen- dio konpania sortu zuen Alejandra Prietok- Laboral Gijón-en bidez jasotako sorkuntza-produkzio bekaren bitartez eta orduan ezagutu nituen konpaniako beste bi partaideak, Mari Cruz eta Irene”.\nHiru emakume hauek, euren ikuskizunetan, primeran bateratzen dituzte bideo proiekzioen bidez lagunduak izaten diren txotxongilo eta dantzaldiak. “Guk eszena sortzaile eta txotxongilolaritzat dugu geure burua: txotxongiloak geure proposamenen ardatz izaten dira eta hortik beste lenguaia batzuetara zabaltzen gara”, dio Mari Cruz Planchuelok.\nEuretako inork ez zuen ezagutzen Topic, ez eta bere sorkuntza egoitzak ere. Indian izan zen, Ishara Puppet Festival-en non bertako zuzendariak zentroari buruz hitz egin zien. “Idoya Oteguirekin harremanetan jarri gintuen eta hementxe aurkeztu ginen sorkuntza egoitza eskatuz eta zentroa ezagutuz, eta esan beharrean aurkitzen gara, ikaragarri gustatu zaiguala”.\nTopic-en sortzen ari diren lanak “Le fanteuil” izango du izenburutzat eta boterera iristen den emakume baten istorioa narratuko du. Topic-en egindako lanaren ondoren, otsailean, Madrilgo Conde Duque zentro kulturalean burutuko duten sorkuntza egoitzara lekualdatuko dira, nahiz eta ikuskizuna amaitzeko, ez duten Tolosara itzultzearen ideia baztertzen. “Maiatzean ikuskizuna estreinatzea espero dugu, nahiz eta ez dugun inolako presarik; denborarekin lan egitea gustatzen zaigu, data zehatz bat hitzartu gabe”.\nWinged Cranes konpaniak “gaur egun gizarteak aukerarik ematen ez dieten, baina hala eta guztiz ere izaki bizidunaren esentziari buruzko informazio baliatsua duten, talde zein gaiei argitaratzeko aukera ematen die. Talde hauen artean emakumeak aurkitzen dira, gure ikuskizunetako protagonista nagusiak”.\nLenguaia ezberdinen bidez lan egiten dute: “Bunraku txotxongiloak, dantza eta gorputza performar-antzezle-manipulatzaile bezala, daude gure sorkuntzen erdigunean, gaur egungo gure bizitzan horren ohikoak diren disziplina-anitza zein multikulturalitatea bilatzen dutelarik. Benetan axola zaigun horri buruz hitz egin beharra eta nahia sentitzen dugulako.”\nKonpaniak “Ifigenia peep show”, “El cuerpo ausente” eta “Bernarda backstage” lanak aurkeztu ditu dagoeneko.


“Noraezean” izeneko erakusketa, Getxon | Nontzeberri\nHasiera/BESTELAKOAK/“Noraezean” izeneko erakusketa, Getxon\nGetxon antolatu behar ziren Iparra Galdu Gabe izeneko jardunaldiak atzeratu egin dira, COVID-19agatik Frantziako gobernuak hartu berri dituen azken neurriengatik, baina horien ordez beste proposamen batzuk antolatu dira hil honetan.\nHala, Noraezean izeneko erakusketa azaroaren 5etik 29ra bisitatu ahal izango da. Getxophoto, Irudiaren Nazioarteko Jaialdiarekin elkarlanean, Euskal Herriko hiri-paisaiari buruzko erakusketa da, ez ohizko ikuspuntu batetik: “Flaneur digital (Internetetik noraezean dabilen ibiltaria) bihurtuta, Jon Gorospe argazkilariak Getxoko hainbat irudi birfotografiatu ditu, sarean dauden mapa eta kale-izendegitik aterata, Google-en kamerek oraindik gorde ez dituzten bazterrak osatzeko, lurraldeko mapa handitze aldera. Xabier Erkizia soinu-konposatzailearen musika entzun ahal izango da erakusketa ikustearekin batera”.\nFuntsean, Noraezean hurbilketa berri bat eskaintzen digu Euskal Herriko paisaiara (hipererregistratuta eta hiperfotografiatuta dagoen eta zama historiko zein sinboliko handia daukan horretara), “zeinak algoritmoak, soinuak, sareak eta ingurua hartzen baititu barne”. Euskal paisaiari buruzko ideia eguneratzen duen eta horri esanahi berria ematen dion begirada da.\nBeste aldetik, Erramun Martikoenaren kontzertua bertan behera lotu da.\nEta azkenik, azaroaren 26rako iragarritako, Maddi Ane Txoperena idazle eta bertsolariarekin literatura solasaldia Algortako Kultur Etxean aurrez aurre ezin bada egin, online bidez egingo da. Maddi Ane Txoperena idazle eta bertsolaria Berria egunkarian dihardu kazetari lanetan. Berriki, Maddi Anek Igartza saria irabazi du Ez erran inori izeneko nobela proiektuarengatik.


Plenoak martxoak 8ko lanuztea babestu du\nMar 1, 2018\tNork:\tolatz mitxelena\t-\nPSE-EEk bere mozio propioa defendatu zuen, baina ez zuen gainontzeko taldeen babesik lortu.\nMugimendu feministaren aldarrikapenak bere egin zituen Pasaiako plenoak lehengo asteartean. Mahai gainean bi mozio izan ziren; batetik Pasaia Ahal Duk aurkeztu eta EAJ eta EH Bilduren ekarpenez adostutakoa, eta bestetik PSE-EEk aurkeztutakoa. Lehena atera zen aurrera.\nTaldeek mugimendu feministak Martxoak 8rako plazaratutako aldarrikapenak bere egin zituzten eta antolatutako mobilizazioetan parte hartzera deitu zuten.\nAurrekontua behin betiko onartuta\nEH Bildu eta Pasaiak Ahal Du-ren kontrako botokoekin 2018ko aurrekontua behin betiko onartu zuten. Oposizioko taldeak, zentzu horretan, aurrekontua aurkeztu zenean defendatu zuten jarreretan berretsi ziren.\nAstearteko plenoan jakin zenez, aldaketa bat egin du aurrekontuan udal gobernu taldeak, Donibaneko biblioteka berrian ariko den liburuzainaren lanaldia %60a igotzeko. Erabakia denen babesa izan du, baina EH Bildurentzat, ez da nahikoa, Donibaneko biblioteka behingoz zabaltzea poztekoa den arren, beste barrutietako biblioteketan ezarri ziren murrizketei eusten zaielako.\nTrintxerpeko guraso talde batek udaleku irekien eskaintza 12 urtera arte luzatzea eskatu du.\nBestetik, astearteko plenoan nabarmentzekoak EH Bilduren zinegotzi berri Amaia Irulegiren kargu hartzea batetik, eta Trintxerpeko guraso talde batek gai zerrendatik kanpo luzatutako eskaera bestetik.\nPlenoa bukatuta hartu zuten hitza Trintxerpeko gurasoek, azkeneko bi urtetan egin duten eskaera bati udalak ez diela erantzun azaltzeko eta erantzun baten eskean. Pasaiako Udalak urtero antolatzen dituen udaleko irekien eskaintza 12 urtera arte luzatzea nahi dute.\nAlkateak erantzun zien, han bertan, “aurten behintzat halakorik ez dutela aurreikusten” argi utzita. Adin tarte horretarako, aldundiaren udalekuez gain udalaren kirol txokoen eskaintza badela erantzun zien Izaskun Gomezek.\nAzkenik, kultura zinegotzi Miriam Canok Karmengo Ama ikastetxeko lanak martxoaren 12an hasiko direla iragarri zuen.\nUrteko azkeneko plenoa egingo dute astea ...\nNork: erik gartzia - Abe 17, 2018\n2019ko aurrekontu proposamena eztabaidagai ...\nNork: olatz mitxelena - Abe 6, 2018\nGobernu taldearen aurrekontuari argi berd ...\nNork: ikerne zarate - Abe 5, 2018\nZatikako emendakinak aurkeztu dizkio aurr ...\nNork: ikerne zarate - Aza 30, 2018


Albisteak - Pulp 2Q 2021 estrategia txostena: eskaintzaren itxaropenak uzkurtzearen eskaerak zehazten du merkataritza erritmoa\nPulp 2Q 2021 estrategia txostena: eskaintzaren itxaropenak uzkurtzeko eskaerak zehazten du merkataritza erritmoa\nKoniferoen pasta hornidura bigarren hiruhilekoan asko murriztuko dela espero da, baina eskaera betetzeak zehaztuko du merkataritza erritmoa.\nEskaintzaren aldetik indarrak denbora luzez jarraituko du, prezioak babestuz. Merkatuan dagoeneko espero da sarrera baxuak espero dituztela maiatzean eta ekainean, eta horrek prezioak onartzen ditu. Hornikuntzaren beste aldean, inportazioen prezioak, atzerrian berreskuratzeko marjina dela eta. nazionala baino handiagoa izango da, eta ore fabrikatik behera Txinako merkatuak eskari handia izaten jarraitzen du, beraz eskaintzaren eskaintzatik ez da beheranzko presio nabarmenik izango hiruhileko batean.\nBigarren hiruhilekoaren amaierako eskaria, batez ere, kulturaren paper eskariaren eskudirutan oinarritzen da. Lehenengo hiruhilekoan, egurraren pasta kontsumoaren barne-inportazioak izan daitezke, baina oinarrizko paperaren ekoizpena espero zena baino txikiagoa da. Bigarren hiruhilekoan, galeraren ingurunean ekoizpenean, etxeko paperaren hazkunde-tasak ez du hazkunde leherkorrik agertuko eta% 5etik gorako produkzioaren hazkundea benetako inbentario bihur daiteke. Urtarrilean eta otsailean gehiegizko ekoizpena denbora luzez digeritu behar da eta espero da irteerak bigarren hiruhilekoan beheranzko joera mantsoa mantenduko duela. Paperezko kulturaren amaieran, festen eraikuntzaren 100. urteurreneko etxeko propaganda kulturalaren betekizunak tonua ezarriko du, uneko informazioaren arabera, propagandarako ikasmaterialek oraindik ere handiagoa izango dute Litekeena da eskaera horrek estalki bikoitzeko papera% 10 handitzea apiriletik uztailera bitartean.\nEskaintzaren eta eskariaren aurreikuspenen arabera, espero da etxeko portuen inbentarioaren inflexio puntua uztailean agertzea.Uztaila arte beheraka jarraituko du.Prezio absolutuen zentroa, gorabehera espazio nagusia 6700 ~ 7600. urtean izatea espero da. Joera, apirilean shock joera mantentzeko, paperaren kulturaren berreskurapena eta prezioak eskatzen badira, mamiaren etorkizunak ez badu maximo berrien eragina baztertzen. Baina gehiago askatzearekin batera, mamiak presioa pixkanaka sartuko du.\nEragiketa estrategia: aldebakarreko: apiriletik maiatzera kulturaren paperezko prezioaren joera, esaterako, prezioen igoerak merkataritza gehiago izango dira. Hala ez bada, saldu handiaren aurka. Ekaineko joera aukerak saldu ondoren dirua zorrotz bilatzeko.\nArrisku faktoreak: faktore beherakorrak: paperezko kultur denboraldia jaitsi; Slurry errota prezioen murrizketa nabarmen aktiboa; Barne inbentarioek goia jo dute.\nLoreak Ontziratzeko Kutxa, Posta-kutxen inprimaketa, Opari kaxa tolesgarriak, Opari Kutxa Labainkorrak, Flower Packaigng kutxa, Opari kaxa magnetikoak,


Getariako Txakolinak ez du ekitaldirik egingo San Anton egunean - Noticias de Gipuzkoa\nGetariako Txakolinak ez du ekitaldirik egingo San Anton egunean\n2021ean 3.974.000 kilo mahats bildu dituzte eta uzta aurrekoa baino %10 txikiagoa izan da\nsara ibarguren 13.01.2022 | 17:19\nHainbat pertsona Getariako San Anton eguna ospatzen artxiboko irudi batean. Ruben Plaza\nHainbat pertsona Getariako San Anton eguna ospatzen artxiboko irudi batean.\nPandemiak eragindako egoera ikusita, Getariako San Anton egunean, urtarrilaren 17an, ekitaldirik ez egitea erabaki du Getariako Txakolina jatorri deiturak. Ohar baten bidez jakinarazi duenez, gauzak hobetzen direnean emango dute egin beharreko sustapen-jardueren berri.\nHala ere, 2021eko uztarekin egindako txakolina dagoeneko merkatuan dagoela adierazi dute eta jatorri deituraren inguruko datu batzuk ere jakinarazi dituzte. Getariako Txakolina Gipuzkoan egiten da eta orotara, 443 mahasti hektarea daude jatorri deituran inskribatuta. Horrez gain, 36 upategik osatzen dute jatorri deitura eta aurten bi berri gehitu dira proiektura: Oñatiko Murgialdai eta Zestoako Aitaren.\nUzta-ekoizpenari dagokionez, 2021ean 3.974.000 kilo mahats jaso dituzte eta 2020. urtekoarekin alderatuta, %10 txikiagoa izan da uzta. "Mahats osasuntsu eta kalitatezkoa bildu da irailaren bigarren hamabostalditik aurrera, eta, horren ondorioz, gure inguruko txakolin tipikoa egin da, 11 gradu ertainekoa eta azidotasun markatu eta orekatua duena", azaldu du jatorri deiturak.\nOrotara, 2.461.000 litro Txakolin Zuri, 230.600 litro Txakolin Gorri eta 6.540 litro Txakolin Beltz ekoitzi dituzte. Upategi bakoitzaren ekoizpenaren %80 Hondarrabi Zuri eta Hondarrabi Beltza barietateekin egindakoa izan behar da gutxienez, eta gainerako %20 Araudian adierazitako barietateena, hala nola, Petit Courbu (Hondarrabi Zuri zerratia), Gros Manseng, Chardonay eta Riesling.\n"Beti mantendu izan dugu Hondarrabik, gure barietate autoktonoak, txakolin mota desberdinak egiteko aukera ematen duela. Upategi bakoitzak bere mahastien egoera kontrolatu eta mahatsa biltzeko unea erabakitzen du, egin nahi duen txakolin motaren arabera, betiere Araudian ezarritakoa berez", adierazi du.\nJatorri deituraren arabera, 2021a merkaturatzeari buruzko datu onekin itxi dute, 2019ko zifretara iritsiz. Esportazioa %30 igo omen da gainera: 2019-2020 kanpainan 423.200 litro esportatu ziren, eta 2020-2021 kanpainan, berriz, 574.125 litro.\nTxakolin gehien AEBtara esportatzen dute (herrialde guztien %65), eta ondoren Frantzia (%6,5), Erresuma Batua eta Norvegia (%5,2) eta Suedia eta Japonia (%4) daude.\nSassoli cree que sería "absolutamente irresponsable" no acordar el fondo de recuperación.


Bilbo Zinezko Hiria | Magazinea | BiDC\nPaisaia gris eta euritsua, Bilbokoko profil gogor eta industrialarekin batera, erakargarriak ziren hirian filmaketak egiteko, eta orain ere abangoardiako diseinuzko eraikinek, parkeek, bizikletaz paseatzen duten familiek eta nazioartean ospetsuak diren museoek interesgarritasun horri atxikitzen diote.\nBilbo zinema da eta biziki gustatzen zaio zinema. Hiriak pantaila maite du eta bilbotarrak harro egoten dira eszena batean beren hiri edo auzoko zati bat errekonozitzen dutenean. 1906an entzun zen lehenengo aldiz klaketa. Zehazki labe garaiei buruzko dokumental oso ezagun batean. Geroago,1924an, “Edurne, modista bilbaína” filmatu zen eta arrakasta handia izan zuen; nahiz eta irudirik gelditu ez den badago haren gidoi osoa.\nBere historiako une batean Bilbo dokumentalak filmatzeko lekua zela zirudien, baina 60ko hamarkadan film luzeak egiteko berreskuratu zuten Bilboren karisma bereziaz maitemindu ziren zuzendari ospetsuek. Pedro Oleak esana da: “Zinema beltzerako diseinatutako hiria da”. 80ko hamarkadak film mordoa ekarri zuen hiria kinka larrian zegoen unean: industria astunaren eraisketa, langabezia, terrorismoa eta bere paisaiaren nolakotasun gogorra.\nBilbo berrasmatu egin da eta zinemagintza beste kokaleku batzuk bilatzen hasi zen hiri barruan. Gero Guggenheim museoa etorri zen eta merkataritza iragarki guztiek titanioaren isla erakutsi nahi zuten. Orain Bilbo diseinua eta modernotasuna da. Eraldaketaren mirakulua gertatu da eta zinemagintza berriro maitemindu da beti erakargarria den hiri honekin. Kamerak Bilbo maite zuen beruna bezain grisa zenean eta orain, modernoa eta alaia den honetan maitatzen jarraitzen du. Horregatik, zinezko hiria da eta beti izango da.


Ahots ahaztezina. Noticias de Navarra\nIbilbidea Abeslariak, 70 urteko ibilbide arrakastasu bat egin zuen, hainbat filmetan parte hartu zuen eta 40 disko plazaratu zituen.\nDiario de Noticias - Viernes, 15 de Junio de 2018 - Actualizado a las 06:02h\nMaría Dolores Pradera, 2007an Gayarre antzokian eskaini zuen kontzertuan. (JOSEBA ZABALZA)\nHaurra zenean, María Dolores Fernández Praderak (Madril, 1924ko abuztuaren 29a - Madril, 2018ko maiatzaren 29a), ijitoa izan nahi zuen, beltzarana eta kopla kantaria. Baina bere begi eta azal argiek estilo propioaren bidean jarri zuten. Orotara, 40 disko grabatu zituen. Bere kantuengatik ezaguna izanagatik, interpretazioaren munduan eman zituen bere lehenengo urratsak. Izan ere, 1941ean agertu zen lehenengoz film batean, Porque te vi llorar izenekoan, oraindik Batxillergoko ikasle zenean. Lehenengo lan horren ondoren etorri ziren Altar mayor (1943), Yo no me casoetaInés de Castro(1944) eta Los habitantes de la casa deshabitada(1946), antzerkian egin zituen beste paper batzuekin batera. Madrileko Eslava antzokiko lehenengo aktorea izan zen, eta bertan oholtzaratu zuen La Celestina. María Guerrero antzokian ere aritu zen, En rinceronte, El jardín de los cerezos edo Soledad bezalako antzezlanak aurkezten.\nMusikan 1952an debutatu zuen, Alazán aretoan. Baina 1960an grabatuko zuen lehenengo diskoa, ezagunenen artean kokatuko ziren abestietako batzuk biltzen zituena, hala nolaAmarraditos, Toda una vida, La flor de la canelaedo Que te vaya bonito. Artistaren ibilbidean geldialdi bat egon zen 1983an, baina bost urte beranduago itzuli zen eszenatokietara. 1988an A mis amigoslana grabatu zuen, bere lanen artean ospetsuenetako bat. Ondoren, como As de corazones (1999), Canciones del alma(2003) eta Gracias a vosotros (2012) etorri ziren. Azken honetan, bere kantu ospetsuenak beste artistekin batera abestu zituen, tartean Raphael, Joaquín Sabina eta Miguel Bosé. Disko honen bigarren atala hurrengo urtean argitaratu zen, eta bertan Enrique Bunbury, Ana Torroja eta Amaia Montero abeslariek parte hartu zuten, besteak beste. Bere azken grabaketa, Avanzadoras liburu-diskoarena izan zen, Oxfam Intermon GKE-ak emakumeen omenez argitaratutakoa.\nAntzerkiko sari nazionala jaso zuen eta Arteen Iberoamerikako Foroko ohorezko kidea izendatu zuten. Alfonso X Jakintsuaren Ordenaren Guru-tze Handia jaso zuen, Grammy Latino bat eta Arte Ederren Urrezko Domina, besteak beste.\nMaría Dolores Praderari ez zitzaion bere orrazkera ospetsuko ile bakar bat ere mugitzen kantatzen zuen bitartean. Bere irudia txundigarria zen, dotorea: bere esku finak soilik mugitzen zituen, ahots sakonarekin ospe-tsu egin zuten kantu garratzak abesten zituenean. Letrak kontatzeko modu berezi bat zuen, hitz bakoitza ahoskatuz, esaldi bakoitzari inten-tzioa jarriz. Eszenatokia berak bakarrik betetzen zuen. Soineko eta pontxoak janzten zituen eta publikoa bereziki zaintzen zuen bere emanaldi bakoitzean. Belaunaldiz belaunaldi jarraitzaileak biltzen jarraitu zuen, bere aura berezi horrekin, eta horren erakusle dira plazaratu zituen azken bi diskoek izan zuten arrakasta, 2012 eta 2013an. Azken urte horretan, elkarrizketa batean, bere lan hauek “bizitza osoaren sariak” izan zirela aitortu zuen. Izan ere, bere bizitza arriskuan jarri zuen neumonia bat gailendu berri zuen disko hauek argitaratu zituenean.\nUrrezko diskoa:70 urteko ibilbide artistikoa egin zuen, eta 30 urrezko disko bildu zituen denetara.\nSentido del humor:Musikaren eta kulturaren arloko adiskide guztiek bat egiten dute Mariá Dolores Praderaren umorea azpimarratzen. “Zorrotza”, “garratza” eta “ironikoa” bezala definitu izan dute. “Oso jakintsua zen, bere umorea zorrotza zen eta horrek oso argia zela erakusten zuen”.\nEzinbesteko abestiak:’Amarraditos’, ‘Que te vaya bonito’, ‘La flor de la canela’, ‘Fina estampa’, ‘Caballo viejo’, ‘Toda una vida’, ‘Pa todo el año’, ‘El rosario de mi madre’, ‘El tiempo que te quede libre’ eta ‘Amanecí en tus brazos’ abestiak, bere kantu ezagunenetako batzuk dira.